Koliko ljudi radi za državu? - Istinomer\nViškova u javnom sektoru ima, biće otpuštanja, ali ne znamo ni kada ni koliko. Ovako bi se ukratko mogla opisati višegodišnja rasprava o racionalizaciji javnog sektora u našoj zemlji. Predviđanja Fiskalnog saveta kažu da u naredne dve godine državni posao treba da izgubi između 30.000 i 40.000 ljudi. Vlada u Memorandumu ekonomske politike potpisanom sa MMF-om navodi da ćemo godišnje smanjivati „zaposlenost u javnom sektoru za pet odsto“, što po računici iz Fiskalne strategije iznosi 25.000 ljudi na godišnjem nivou. Da bi se uopšte znalo koliko viškova imamo, mora se znati broj zaposlenih koji platu primaju iz budžeta. Međutim, Istinomer je u prethodnom periodu podatke o broju zaposlenih zatražio od tri ministarstva i Republičkog fonda za penzijsko i invalidsko osiguranje (RF PIO), ali ni od jedne institucije nismo mogli da dobijemo potpune podatke!\nIpak, pojedini funkcioneri su u javnost izlazili sa preciznim podacima broja zaposlenih u javnom sektoru. Tako je ministar Aleksandar Vulin početkom jula ove godine rekao da u javnom sektoru radi 807.225 ljudi.\n(Tanjug, 2. jul 2015. godine)\n„Pojavila se vlada koja je prvi put u istoriji sama sebi vezala ruke i koja je zabranila partijsko zapošljavanje. Decembra 2013. godine kada je doneta uredba u javnom sektoru je bilo 843.405 zaposlenih, a 20. juna 807.225 ljudi. To je smanjenje za 36.180 ljudi.“\nKada je Istinomer pokušao da proveri ovaj podatak, iz Ministarstva za rad, zapošljavanje, socijalna i boračka pitanja odgovorili su nam da te podatke potražimo od Republičkog fonda za penzijsko i invalidsko osiguranje.\n„Ministar Vulin je ovaj podatak izneo na bazi informacije koju je dobio od RF PIO, pri čemu Fond te informacije nije pružio na osnovu svojih izvornih podataka, već na osnovu uparivanja podataka do kojih je došao u saradnji sa Upravom za trezor Ministarstva finansija i Republičkim zavodom za statistiku. Za sve detalje metodologije možete se obratiti RF PIO“, navedeno je u pisanom odgovoru ministarstva kojim rukovodi Aleksandar Vulin.\nIstinomer se obratio RF PIO, međutim i pored brojnih pokušaja da dobijemo informacije u tome nismo uspeli ni nakon više od dva meseca čekanja. Istinomer se zatim obratio Ministarstvu finansija koje nas je uputilo dalje – na Ministarstvo državne uprave i lokalne samopurave. Ministarstvo koje vodi Kori Udovički se u okviru reforme javne uprave ne bavi javnim preduzećima pa podatke o ukupnom broju zaposlenih ne poseduje.\n„Pre svega, treba razjasniti pojam javni sektor: to znači svi državni organi, ustanove i organizacije Republike Srbije, lokalne samouprave i javna preduzeća i preduzeća u restrukturiranju. Podaci o broju zaposlenih u javnoj upravi, što znači javni sektor bez javnih preduzeća se nalazi na našem sajtu sa pojašnjenjem korišćenje metodologije“, kažu iz Ministarstva državne uprave i lokalne samouprave.\nPoslednji podaci iz decembra 2014. godine pokazuju da je u okviru javne uprave radilo 475.200 ljudi. Prosveta i zdravstvo zapošljavaju najveći broj ljudi, pa se spekuliše da će ovde biti najviše otpuštanja. U zdravstvu radi oko 120.000 ljudi, dok prosveta broji oko 150.000 ljudi.\nBroj zaposlenih u javnoj upravi / Izvor: Ministarstvo državne uprave i lokalne samouprave\nInformacije o broju zaposlenih u javnim preduzećima Istinomer je tražio od Ministarstva privrede i dobio sledeće podatke:\nU 24 republičkih javnih preduzeća ima 64.660 zaposlenih po kadrovskoj evidenciji preduzeća za mesec jun 2014. godine.\nU JP PEU Resavica ima 4.140 zaposlenih po evidenciji iz decembra 2013. godine.\nU akcionarskom društvu „Železnice Srbije“ ima 17.628 zaposlenih po kadrovskoj evidenciji preduzeća\nU pet društava sa ograničenom odgovornošću ima 1.141 zaposlenih po kadrovskoj evidenciji preduzeća za mesec jun 2014. godine.\nUkupan broj zaposlenih po kadrovskoj evidenciji za javna preduzeća, akcionarsko društvo i društva sa ograničenom odgovornošću iznosi 87.569 zaposlenih za mesec jun 2014. godine.\nU 683 lokalnih javnih preduzeća ima 67.361 zaposlenih po izveštaju za drugi kvartal 2014. godine.\nNa osnovu ovih podataka može se zaključiti da sektor javnih preduzeća broji oko 240.000 zaposlenih. Kada se ovom broju doda broj zaposlenih u državnoj upravi, znači da u javnom sektoru radi oko 715.000 zaposlenih. Čak i kada uzmemo u obzir da se ove cifre uglavnom odnose na 2014. godinu i dalje je ovaj broj manji za 100.000 od onog koji je izneo ministar Vulin.\nNacionalna služba za zapošljavanje / Foto: Dragan Kujundžić\nEvidencija ukupnog broja zaposlenih ne samo da bi trebalo da postoji, već je to i zakonska obaveza, kaže Poverenik za zaštitu informacija od javnog značaja Rodoljub Šabić. Poverenik dodaje da je Zakonom o određivanju maksimalnog broja zaposlenih u republičkoj i lokalnoj administraciji, donetim još 2009. godine bilo predviđeno postojanje registra, sa konkretnim podacima o broju zaposlenih i izdacima za njih koji su morali biti javno objavljeni na veb sajtu Ministarstva finansija, međutim ti podaci nisu bili dostupni svima.\n„Novinari i građani su do tih informacija, i to parcijalnih, kod pojedinih ograna, dolazili najčešće samo nakon žalbi Povereniku za informacije i nakon njegove intervencije. Znati tačan broj zaposlenih u javnom sektoru u uređenoj državi nije nikakav težak, kompleksan zadatak, već savršeno normalna stvar. Ali ako, kao što je slučaj kod nas, godinama održavate atmosferu u kojoj su administracija i javna preduzeća „plen pobednika“ u stranačkoj borbi i dozvolite da se proces zapošljavanja otme svakoj kontroli, onda utvrđivanje broja zaposlenih postane problem“, kaže Šabić za Istinomer.\nRodoljub Šabić, Poverenik za informacije od javnog značaja i zaštitu podataka o ličnosti / Foto: FoNet\nI prethodnih godina nije postojala jasna evidencija, već su podatke o ukupnom broju zaposlenih iznosili ministri i funkcioneri. Primer za to koliko je teško odrediti ovaj broj je i izjava bivšeg ministra finansija Lazara Krstića, koji je u martu prošle godine priznao da „ne postoji šansa da otkrijemo koliko ljudi radi u javnom sektoru.“ Okviran broj o kojem se tada govorilo i koje je iznelo Ministarstvo finansija bio je oko 780.000 ljudi. Međutim, to nije bila konačna cifra.\n(Blic, mart 2014.)\n„Imamo 10.000 državnih institucija. Neke od njih i dalje nisu dostavile nikakve, a neke su dale nepotpune podatke, tako da će konačan broj zaposlenih u našoj evidenciji svakako premašiti 780.000“.\nReforma državne uprave bi uskoro trebalo da počne, a nju će obeležiti odlazak 9000 ljudi iz prosvete, zdravstva, sudstva, policije, vojske i ostalih resora, dok bi na kraju reforme ovaj broj mogao da se popne i do 70.000 ljudi.\nMinistarstvo državne uprave i lokalne samouprave došlo je do procene da najviše viškova ima u najvećim sektorima i sistemima lokalne samouprave, gde se ubrajaju i lokalna javna i komunalna preduzeća. Međutim, problem nije toliko u višku, koliko u lošoj strukturi, napominju iz ovog Ministarstva.\n„Nije cilj otpuštanje ljudi, već povećanje efikasnosti i kvaliteta javih usluga uz najmanje troškove. U prvoj fazi procesa optimizacije i modernizacije moramo da identifikujemo moguće smanjenje troškova bez narušavanja kvaliteta javnih usluga. To će značiti da neki korisnici javnih sredstava moraju da smanje i broj zaposlenih, neki da poprave strukturu zaposlenih, a neki da uspostave nove funkcije i uposle nove ljude“, kažu za Istinomer iz Ministarstva državne uprave i lokalne samouprave i dodaju da je ključno da se uspostave pravila odgovornosti i nadležnosti nad upravljanjem i trošenjem u organima javne uprave.\nAleksandar Vulin broj zaposlenih javni sektor Kori Udovički otpuštanje Rodoljub Šabić


Paratici: "Sarri je bio prvi izbor" | Ju1897.net\nParatici: "Sarri je bio prvi izbor"\nObjavio: Gaetano Scirea u 15:32h / Kategorija: Izjave\nFabio Paratici, Chief Football Officer Juventusa, je na predstavljanju Maurizia Sarrija rekao kako je pomenuti trener bio prva opcija kluba.\n"Pregovori sa Chelseajem nisu trajali više od mesec dana. Od početka smo imali jasne ideje, ali je bilo potrebno poštovanje prema svima. Reč je o dva velika kluba, moram se zahvaliti Chelseaju na saradnji, Marini lično, koja je još jednom pokazala da je jedan od najboljih funkcionera u našem svetu. Između velikih klubova je neophodno poštovanje."\n"Kao i ranije, pobeđivanje se računa. Tu smo zbog toga. Ne postoji jedan recept za pobeđivanje, u suprotnom bi njegov pronalazač bio veoma bogat. Odlučili smo ovako jer bi alhemija stvorena između trenera, kluba, igrača i navijača mogla početi da slabi. Odluka o promeni Allegrija se nije bazirala na stilu igre ili rezultatima. Stil fudbala nije centralni razlog promene trenera."\n"Sarri kod Ronalda? Da, sastaćemo se danas. Prvi je dan koji provodimo zajedno, razmatraćemo o ekipi, mercatu i o igračima. Sarri je bio prvi izbor. Izabrali smo Maurizia jer smo mislili da je najbolji trener u ovom trenutku za Juventus, kao što je to bio Allegri pre pet, odnosno Conte pre osam godina. Mislimo da je najbolji mogući trener, pokazao je kvalitet u Premier ligi, u Italiji, kao i na internacionalnom planu."\n"Pogba i Rabiot su veliki igrači. Pogba je igrač Manchester Uniteda, koga volimo, proveo je sa nama mnogo godina i kasnije postao svetski šampion. U konkurenciji smo za potpisivanje Rabiota, ne samo za njega već za sve igrače koje imamo u vidu. Diskutovaćemo sa Mauriziom kako bismo pronašli prave igrače za tim koji želimo da vidimo."


Krajem juna u Novom Sadu treći regionalni forum mladih | Telegraf - Najnovije vesti\nGradonačelnik Miloš Vučević izrazio je zadovoljstvo što je, zbog svega što radi na mikroplanu, Novi Sad prepoznat kao pravi ambijent za ovakav događaj\nTreći Regionalni forum mladih biće održan od 29. juna do 1. jula u Novom Sadu, a okupiće preko 200 mladih lidera, profesionalaca, predstavnika univerziteta, privrede i organizacija civilnog društva.\nGradonačelnik Novog Sada čestitao basketašima Srbije titulu\nOni će razgovarati o viziji suživota na Zapadnom Balkanu, rukovodeći se idejom da Evropska Unija nije cilj po sebi, već zajednica uređenih društava, u kojima su na prvom mestu institucije, a ne pojedinci, sistem, a ne anarhičnost.\nGradonačelnik Miloš Vučević izrazio je zadovoljstvo što je, zbog svega što radi na mikroplanu, Novi Sad prepoznat kao pravi ambijent za ovakav događaj.\n- Forum će biti zanimljiv uvod u dinamično leto u našem gradu, jer predstoje nam ''Youth fair'' i najpoznatiji muzički evropski festival ''Exit'', koji će takođe okupiti mlade iz regiona. Ponosan sam što će učesnici ovde otvoreno razgovarati o važnim temama, a kao Omladinska prestonica Evrope 2019. godine, Novi Sad hoće da bude partner u ovakvim procesima. Na ovaj način mladi nisu samo korisnici usluga, već učestvuju u donošenju odluka, i preuzimaju odgovornost za pitanja regionalne stabilnosti na politički veoma izazovnom području. Važno je što dolaze ljudi oslobođeni predrasuda i strahova, i oni su garant saradnje, dobre komunkacije i razvoja država regiona – naglasio je Miloš Vučević.\nPredsednik Pokrajinske vlade Igor Mirović takođe je dao na značaju mladima bez negativnih slika iz prošlosti, koji sa sobom donose nadu, ističući da, kada je reč o boljoj budućnosti postoji samo jedan put, a to je evropski put.\n- Ovaj forum će iznedriti nove ideje, novu energiju i doprineti angažmanu mladih ljudi na evropskom putu ovog dela kontinenta. Kada kažem evropskom putu, mislim na vrednosti demokratije i vladavine ljudskih prava, bez kojih je nemoguće zamisliti Evropu kao lidera u sferi globalnih pozitivnih kretanja – kazala je predsednica Beogradskog fonda za političku izuzetnost Sonja Liht.\nNa konferenciji za novinare povodom Regionalnog foruma mladih prisutnima su se obratili i drugi sekretar ambasade Velike Britanije Dominik Nil, predstavnica Regionalne kancelarije za saradnju mladih Marija Bulat, izvršna direktorka Evropskog fonda za Balkan Hedvig Morvai i potpredsednik Evropskog pokreta u Srbiji Aleksandar Simurdić.\nOrganizatori Foruma su Evropski pokret u Srbiji – lokalno veće Novi Sad, Evropski fond za Balkan i Beogradski fond za političku izuzetnost, u partnerstvu sa Regionalnom kancelarijom za saradnju mladih i Nemačkom organizacijom za međunarodnu saradnju – Otvoreni regionalni fond za Jugoistočnu Evropu za promociju EU integracije.\nTagovi: Igor Mirović, Miloš Vučević, Novi Sad, regionalni forum mladih\nKarl 14.06.2018 16:36\nKada će se ova lihtica umoriti i prepustiti mesto nekome ko je mlad, pametan, i nadasve patriota?


Novi album benda Bilbord “Svaki minut je dragocen” | Balkanrock.com\nNaslovnaVestiNovi albumiNovi album benda Bilbord "Svaki minut je dragocen"\nNovi album benda Bilbord “Svaki minut je dragocen”\nPosle 6 godina od prvog albuma, zahvaljujući i uprkos svemu što se dogodilo za to vreme, Bilbord nam predstavlja novi album – “Svaki minut je dragocen”.\n“Poslednji Mohikanac”, prvi singl sa ovog izdanja, objavljen 2020-te godine, privukao je pažnju muzičke kritike, kao i publike koja prati domaće liste. Ono što je ovaj singl najavio, potvrđuje se novim muzičkim videom koji izlazi uz album 8. aprila 2021. godine.\n“Sanjajući budni” je drugi singl sa albuma, a spot sažima estetiku ovog benda i vizuelnim elementima dočarava zvuk koji se može pronaći u deset pesama sa ovog izdanja. Doživljaj prirode, sačuvan i na naslovnici albuma, pojačan je muzikom, dok su za video bili zaduženi Nikola Bukumirić (kamera, montaža), Petar Perić (animacija) i Stefan Cekić (glumac).\nInsistiranje na eksperimentisanju i istraživanju u Shoegaze zvuku, dovešće do saradnje sa Nik Makabeom. Nicholas Nick McCabe, osnivač, gitarista i producent britanskog sastava The Verve i Black Submarine, prepoznao je težnju benda i kroz mastering izneo u prvi plan ono što čini okosnicu autentičnog izraza koji Bilbord ima.\nMuzika beogradskog benda Bilbord sadrži iskustvo i vreme koje su Petar Radović (tekstopisac, vokal, gitara, klavijature) i Nikola Simović (gitara, loop mašine, aranžman) proživeli tokom stvaranja ovog albuma. Menjanje članova, finansijski izazovi, kao i svima poznat život u izolaciji, uticali su na atmosferu koju donose pesme. Lična iskustva članova benda, u trenutku kada Jugošped nestaje, a Beograd gubi BIGZ, reflektuju se na tekstove, ali i na zvuk, koji je širi i bogatiji u odnosu na prvo izdanje.\nAlbum “Svaki minut je dragocen” dokazuje da iskreno uloženu energiju i drugi moraju da osete i prepoznaju. Zato je glavni dvojac Radović/Simović tokom stvaranja albuma sarađivao sa mnogo muzičara, da bi im se u radu pridružili Nikola Vidojević(Dingospo Dali) na bubnju, Gokhan Cebecioglu na bas gitari, kao i producent Alexander Ohlsen Vujić.\nSvaki minut je dragocen\nKolumne i članci 16/04/2021\n30 godina albuma “Temple of the Dog”: Oda najharizmatičnijem fr...


Nova srpska masovna grobnica\nPRIŠTINA - Tim forenzičara Ujedinjenih nacija obavlja ekshumaciju tela iz masovne grobnice u Mališevu, kod Prištine, za koja se pretpostavlja da su tela Srba, saopštili su juče predstavnici UN, prenosi Tanjug.\nReč je o drugoj masovnoj grobnici pronađenoj ovog meseca na Kosovu i Metohiji.\n"Među mnogobrojnim ostacima tela, pronađena su najmanje dva sačuvana tela", izjavila je portparol UN na Kosovu Marša Pul, dodajući da se pretpostavlja da je reč o Srbima nestalim 1998. godine. Drugi neimenovani zvaničnik UN izjavio je Rojtersu da je do sada pronađeno šest ili sedam tela i da se nastavlja prebrojavanje ostataka tela.\nPulova je rekla da se grobnica nalazi u blizini bolnice u Mališevu, snažnom uporištu bivše OVK. Ekshumacija iz prve masovne grobnice, pronađene ovog meseca u pećini kod sela Volujak, u opštini Klina, završena je. Pronađeni su ostaci 22 osobe za koje se pretpostavlja da su bile žrtve terorističke OVK tokom 1998. godine. Obdukcija tela biće obavljena u laboratoriji u Orahovcu, a posle toga sve kosti pronađene u pećini biće poslate u laboratoriju Međunarodne komisije za nestale u Sarajevo, koja obavlja DNK analize kostiju.\nKada rezultati DNK budu upoređeni s rezultatima DNK uzoraka krvi, koja je već uzeta od porodica, biće dobijene preliminarne identifikacije, a konačnu identifikaciju daće patolog. Bivšeg kosovskog premijera Ramuša Haradinaja, sa još pet pripadnika OVK, Haški tribunal je optužio za ubijanje i otimanje srpskih civila na Kosovu i Metohiji u periodu 1998. i 1999. godine.\nVuk Drašković, predsednik SPO, na Saboru stranke izjavio\nPredsednik DSS Vojislav Koštunica na Glavnom odboru poručio\nBataković: Srbija ne može preživeti bez pokrajine\nŽarko Korać: Vlast me je koštala zdravlja\nVojislav Šešelj:Daleko je Kalifornija\nSastanak Tadića i Rugove 7. juna\nOdozdo gledano: Petnaestogodišnjica


Bevanda i Turković s Boreljom: Evropske integracije nemaju alternativu | MONDOBA\n1. December, 05:46\nBevanda i Turković s Boreljom: Evropske integracije nemaju alternativu 0 Podijeli Podijeli na facebook Podijeli na twitter Podijeli na viber Pošalji na mail\n21.11.2020. / 12:58 13:01\nBevanda i Turković s Boreljom: Evropske integracije nemaju alternativu\nAutor Dragana Božić 21.11.2020. / 12:58 13:01\nMinistar finansija i trezora u Savjetu ministara Vjekoslav Bevanda izjavio je da u procesu evropskih integracija moraju učestvovati svi nivoi vlasti u skladu sa ustavnim uređenjem, jer će tako uspjeh biti zagarantovan.\nBevanda je istakao da evropske integracije nemaju alternativu, te da su svi politički akteri u BiH saglasni da je put u EU ono što će doprinijeti boljem životu svih građana BiH.\nOn je poslije sastanka sa potpredsjednikom Evropske komisije Žozefom Boreljom u Sarajevu, na kojem je bila i ministar inostranih poslova u Savjetu ministara Bisera Turković istakao da je svima jasno kako je neophodno ubrzati reforme na evropskom putu te da svi u BiH treba da preuzmu odgovornost za svoj dio obveza, uz puno poštovanje Ustava i važećih zakona.\nBevanda je u svojstvu šefa delegacije Savjeta ministara zahvalio Borelju za posjetu, koja je uspješno realizovana u vrijeme pandemije virusa korona i teškoća sa kojima se suočio cijeli svijet, saopšteno je iz Savjeta ministara.\nBevanda i Turkovićeva danas su se u Sarajevu sastali sa Boreljom sa kojim su razgovarali o evropskoj perspektivi BiH 25 godina nakon potpisivanja Dejtonskog mirovnog sporazuma.\nTokom sastanka je posvećena posebna pažnja obavezama koje BiH ima u procesu ispunjavanja uslova za prijem u EU i ispunjavanju 14 prioriteta iz Akcionog plana iz Mišljenja Evropske komisije.\nNa sastanku je konstatovano da se od EU očekuje da pomogne BiH u rješavanju migrantske krize u BiH.\nTurkovićeva je zahvalila EU za sveukupnu dosadašnju pomoći, istakavši i izrazito važnu odluku EU da omogući pristup BiH instrumentima i inicijativama dostupnim državama članicama u okviru borbe protiv pandemije virusa korona.\nPrema njenim riječima, evropska perspektiva je ključni prioritet BiH i potrebno je održavati stalnu komunikaciju sa institucijama EU o važnim ciljevima koje treba postići.\nOna je naglasila da je BiH opterećena problemom ilegalnih migracija i dodala da se očekuje puna podršku EU za rješavanje migrantske krize.\nBorelj je rekao da očekuje da Savjet ministara ostane posvećen sprovođenju reformi koje će BiH omogućiti da napreduje ka EU, te pozvao institucije BiH da pojačaju dinamiku sprovođenja reformi na evropskom putu.\nSastanku su prisustvovali i Milorad Đurđević, predstavnik predsjedavajućeg Savjeta ministara Zorana Tegeltije, te šef Delegacije EU u BiH Johan Satler.\nVisoki predstavnik EU u Sarajevu |


13:20 22 Jun 2021\nAmerika ne blokira pomoć Ukrajini: Pripremili smo nova sredstva u slučaju napada Rusije\nVesti o tome da Amerika obustavlja pomoć Ukrajini u sferi bezbednosti su besmislice, navodi se u pisanom saopštenju portparolke Bele kuće Džen Psaki, i naglašava da su SAD pripremile pomoć za Ukrajinu u slučaju pogoršanja situacije na granici sa Rusijom.\nBela kuća smatra da je sastanak predsednika Rusije i SAD, Vladimira Putina i Džoa Bajdena u Ženevi omogućio da se otvori put ka mogućem poboljšanju odnosa Moskve i Vašingtona, ali upozorava da uspeh u tome nije zagarantovan, izjavio je pomoćnik američkog predsednika za nacionalnu bezbednost Džejk Salivan.\nBela kuća: Bajden se neće ustručavati na sastanku sa Putinom ─ pričaće otvoreno\nPortparolka Bele kuće Džen Psaki izjavila je da će američki predsednik Džo Bajden biti otvoren na predstojećem sastanku sa ruskim liderom Vladimirom Putinom.\nSAD: Odluka o odustajanju od sankcija operatoru „Severnog toka 2“ može biti opozvana\nAmerika bi mogla da opozove odluku o odustajanju od sankcija operatoru „Severnog toka 2“, izjavio je državni sekretar SAD Entoni Blinken.\nBela kuća: Bajden upozoravao Putina na nove sankcije\nAmbasador SAD u EU svedoči na saslušanju povodom impičmenta Trampa\nAdvokati američkog ambasadora u EU Gordona Sondlanda saopštili su da diplomata namerava da svedoči na saslušanju u Kongresu povodom impičmenta predsednika SAD Donalda Trampa, uprkos činjenici da je ranije Stejt department odbio da mu izda dozvolu za svedočenje, prenosi list „Hil“.\nJoš jedna ostavka u Beloj kući, odlazi i Houp Hiks\nDirektorka za komunikacije Bele kuće Houp Hiks, koja je i najduže ostala na toj poziciji od dolaska na vlast Donalda Trampa, podneće ostavku.\nKako su generali i bankari ponovo zavladali Belom kućom\n„Novi Sputnjik poredak“ istraživao je kako su generali i bankari iz „Goldman Saksa“ ponovo zavladali Belom kućom.\nAmerički predsednik Donald Tramp osećao je da je Entoni Skaramuči, kojeg je otpustio sa mesta direktora za komunikacije Bele kuće, imao „neprimerene komentare“ u intervjuu za magazin „Njujorker“, saopštila je Bela kuća.


Romi i Sinti | OSCE\nPočetna stranica Misija u Bosni i Hercegovini Naše aktivnosti Romi i Sinti\nMladi romski aktivisti na sastanku na kojem je razgovarano o uspostavljanju Vijeća mladih roma; Pale, 23. juli 2019 (OSCE/Edib Jahić) Podaci o fotografiji\nMisija pruža ciljanu podršku i savjete Odboru za Rome pri Vijeću ministara Bosne i Hercegovine i Ministarstvu za ljudska prava i izbjeglice Bosne i Hercegovine, u svrhu borbe protiv diskriminacije i predrasuda prema Romima, kao i da bi se osiguralo njihovo potpuno i djelotvorno učešće u tijelima i strukturama vlasti, kao i rješavanje problema u oblastima stambenog zbrinjavanja, zdravstva i obrazovanja.\nMreža terenskih kancelarija Misije i uposlenici koji sarađuju sa romskom zajednicom na terenu, omogućili su Misiji da bude u povoljnoj poziciji da procijeni potrebe svake romske zajednice, te sarađuje sa lokalnim tijelima vlasti na ostvarivanju tih potreba. Misija takođe pruža podršku provedbi Revidiranog akcionog plana za ostvarivanje obrazovnih potreba Roma i podučavanje o nacionalnim manjinama.\nDa bi se osiguralo da manjine imaju pristup adekvatnim stambenim rješenjima, Misija pruža podršku izradi inkluzivnih politika stambenog zbrinjavanja socijalno ugroženih kategorija stanovništva na svim nivoima vlasti, osiguravajući da one budu u skladu sa međunarodnim standardima zaštite ljudskih prava. To uključuje izradu politika, akcionih planova i strategija stambenog zbrinjavanja socijalno ugroženih kategorija stanovništva, kao što je već predviđeno u postojećem pravnom okviru koji reguliše pitanja stambenog zbrinjavanja socijalno ugroženih kategorija stanovništva. Misija zastupa stav o potrebi pružanja adekvatnog stambenog zbrinjavanja ugroženim građanima Romima.\nMisija OSCE-a u Bosni i Hercegovini > Romi i Sinti\nRomi na marginama - Istorija progona, diskriminacije i isključenosti\nOdluke Ministarskog vijeća koje seodnose na Rome i Sinte (Eng.)\nSARAJEVO , 8 april 2016\nSARAJEVO , 8 april 2015


Vojislav Šešelj spreman za Hag\nSvedočiću protiv Đinđića i Čovića\nBEOGRAD (Tanjug) - Nisam se video s glavnim tužiocem Haškog tribunala Karlom del Ponte prilikom njene nedavne posete Beogradu jer sa njom nema šta da se dogovara - izjavio je juče Vojislav Šešelj, lider SRS.\nOn je na konferenciji za novinare rekao da eventualno može da se dogovori da u Hagu svedoči protiv premijera Srbije Zorana Đinđića da je bio u sprezi sa Ljubišom Savićem Mauzerom, vođom jedinice Vojske RS "Panteri" i predsednikom Demokratske stranke RS, koji je ubijen u Bjeljini u leto 2000. godine. Lider SRS je rekao da je spreman da svedoči i protiv potpredsednika vlade Srbije Nebojše Čovića da je "ukrao fabriku čepova" iz Bilja u Baranji uz pomoć pukovnika Ninoslava Krstića, koji je, kako tvrdi Šešelj, tada bio komandant vojne operativne grupe Baranja i koji je "lično davao dozvolu za sve što je iz Baranje izlazilo".\n- Šesti otadžbinski kongres SRS biće održan danas u beogradskom Domu sindikata, kada će biti izabrano novo rukovodstvo i usvojena nova partijska dokumenta. Dosadašnji predsednik SRS Vojislav Šešelj je jedini kandidat za tu funkciju.\nPrema njegovim rečima, Čović sada Krstića, koji je načelnik Inspektorata VJ, "gura" na mesto načelnika GŠ VJ. Šešelj je kazao da je spreman da svedoči i protiv šefa diplomatije Gorana Svilanovića koji je, prema njegovim rečima, godinama bio "doušnik SDB" i tu službu pismeno izveštavao o kolegama iz opozicije.


Još 1.249 novoobolelih, 23 preminula, 141 na respiratorima - mediji.net\nJoš 1.249 novoobolelih, 23 preminula, 141 na respiratorima\nU Srbiji je u poslednja 24 sata registrovano 1.249 novoobolelih od korona virusa i 23 preminula.\nUkupno u našoj zemlji do sada je 693.169 osoba obolela od ovog virusa, a registrovano je 6.432 smrtna slučaja.\nNa bolničkom lečenju se trenutno nalazi 4.497 pacijenata, od kojih je 141 na respiratorima.\nU poslednja 24 sata testirano je 6.271 osoba, a ukupno od marta 3.860.140.\nEpidemiolog Predrag Kon izjavio je danas da je aktivnost korona virusa u padu, čak i u velikim gradovima Srbije, navodeći da je zbog...\nU Kladovu i Boru sedam novozaraženih korona virusom\nPrema izveštaju kladovskg Zdravstvenog centra u ovoj je opštini evidentirano pet novoinficiranih korona virusom, od posledica virusne infekcije preminuo je jedan pacijent, a oporavilo se troje te je na teritoriji opštine aktivno pozitivno 45 osoba.\nBroj aktivno zaraženih u Majdanpeku u padu, skoro 24 odsto punoletnih stanovnika revakcinisano\nIako je u kovid ambulantama majdanpečkog Doma zdravlja juče obavljeno 58 pregleda, 49 je bilo kontrolnih. Kod jednog pacijenta dijagnostikovana je pneunomonija, a od 31 testirane osobe, prisustvo korona virusa potvrđeno je kod pet, a devet bolesnika je izlečeno.\nStariji muškarac osuđen jer je bivšu ženu namerno zarazio koronom\nMuškarac (63) iz Austrije osuđen je na devet meseci uslovno, jer je svoju bivšu ženu namerno zarazio korona virusom. Kako piše Spiegel, muškarac se tereti za pokušaj nanošenja teških telesnih povreda. On je, naime, namerno kašljao u svoju suprugu i tako je zarazio opasnim virusom.\nPoslednjih dana u Novom Pazaru i Tutinu povećana zainteresovanost građana za vakcinaciju\nU poslednjih nekoliko dana povećana je zainteresovanost građana Novog Pazara i Tutina za vakcinisanje protiv korona virusa. Na dnevnom nivou broj imunizovanih u Novom Pazaru povećan je za 50 odsto, a u tutinskoj opštini skoro dupliran, ali i dalje ova dva grada su pri dnu republičke lestvice.\nViše od 20 odsto bolesnika sa kovid 19 dobije zapaljenje srčanog mišića\nIako je pandemija kovid 19 usmerila pažnju lekara i javnosti na lečenje ove virusne infekcije, kardiovaskularne bolesti i srčana slabost i dalje ubijaju mnogo više ljudi nego koronavirus. Svake godine u Srbiji oko 52.000 ljudi izgubi život zbog oboljenja srca i krvnih sudova, saopštilo je Udruženje...


DONACIJA ŠTADE I HF: 150 monitora za praćenje stanja pacijenata - eVršac\nŠtada grupa i njena članica Hemofarm, kako bi pomogli napore institucija, lekara i zdravstvenih radnika koji se danonoćno bore protiv bolesti korona virusa, obezbedili su pomoć za Srbiju, Bosnu i Hercegovinu i Crnu Goru u vidu 150 monitora za praćenje stanja pacijenata.\nOko 6.000 zaposlenih u proizvodnim pogonima Štade svakodnevno pomažu u borbi protiv ove bolesti koja je zaustavila svet. Odlaskom na posao, naši radnici u proizvodnji omogućuju da pacijenti širom sveta dobiju svoju terapiju redovno, i na tome sam im bezgranično zahvalan. S druge strane, donacija u vidu monitora za praćenje stanja pacijenata koju smo uputili državama u kojima Hemofarm posluje, takođe pokazuje našu zahvalnost građanima ovih zemalja na dugogodišnjem poverenju, kao i vid naše podrške njima u ovim teškim vremenima, ističe Goldšmit.\nMi smo odmah reagovali i preduzeli sve mere bezbednosti kako bi naši proizvodni pogoni radili u punom kapacitetu, dok ostatak kompanije pruža podršku radom od kuće. Hemofarm u ovom trenutku brani ne samo zdravlje građana, već i potvrđuje poverenje koje je građeno tokom 60 godina koliko kompanija postoji, kaže Ronald Zeliger, generalni direktor Hemofarma, ističući da je ova donacija u vidu monitora za praćenje stanja pacijenata samo deo podrške koju ovaj regionalni farmaceutski lider pruža u ovim izazovnim vremenima.


Vaterpolista Andrija Prlainović: Nadam se da ćemo brzo ući u ritam - OI 2021 - Dnevni list Danas\nPočetna » Sport » OI 2021 » Vaterpolista Andrija Prlainović: Nadam se da ćemo brzo ući u ritam\nSrpski vaterpolista Andrija Prlainović rekao je danas, pred utakmicu protiv Kazahstana na Olimpijskim igrama, da se nada da će njegova ekipa brzo ući u ritam i da će biti sve bolja.\n„Kazahstan i Australija su izuzetno važni rivali. Ako bismo zabeležili dve pobede gotovo sigurno bismo obezbedili prolaz medju osam, a to je naš glavni cilj u grupi. Nadam se da ćemo brzo ući u ritam i da ćemo biti sve bolji“, rekao je Prlainović, prenosi Vaterpolo savez Srbije.\nVaterpolisti Srbije sutra od 7.00 igraju protiv Kazahstana meč drugog kola Grupe B Olimpijskih igara u Tokiju.\nSrbija je u prvom kolu poražena od Španije sa 13:12, dok je Kazahstan izgubio od Hrvatske sa 23:7.\nandrija prlainovicOlimpijske igre u TokijuvaterpolistivaterpoloVaterpolo reprezentacija SrbijeTokio


Vučić namolio Vulina da se vrati – Net.hr\nVučić namolio Vulina da se vrati\nAutor: Kristijan Leskovar 13:24 22.05.2013\nSrbi sa severa Kosova dobili šta su hteli\nAleksandar Vulin ostaje na čelu Vladine Kancelarije za Kosovo i Metohiju na zahtev Srba sa severa Kosmeta, potvrđeno je RTS-u kancelariji.\nVulin je pre mesec dana dana podneo ostavku na to mesto, jer se nije slagao sa potpisivanjem briselskog sporazuma.\nDirektor Kancelarije je tom prilikom rekao da ostavku podnosi iz dva razloga.\nPrvi razlog je, prema njegovim rečima, taj što je želeo da pokaže koliko je važno da se pođe putem koji je predložio i svojim koalicionim partnerima, a to je referendum, kako bi se postiglo jedinstvo naroda.\nDrugi razlog je najvažniji, rekao je Vulin, a to je da je dao reč Srbima sa Kosova i Metohije da će sporazum biti drugačiji.\nTakođe, kako navodi B92, Večernje novosti su objavile da je prvi potpredsednik Vlade Aleksandar Vučić razgovarao je sa Vulinom o mogućnosti da se vrati na čelo Kancelarije.\naleksandar vulin funkcija kancelarija za kim kosovo predsednik


Дачић за ТВ Прва: Путинова подршка Србији за КиМ биће евидентна | Socijalistička partija Srbije\nDačić za TV Prva: Putinova podrška Srbiji za KiM biće evidentna Vesti\njanuar 16, 2019 u 12:18\nMinistar spoljnih poslova Srbije Ivica Dačić rekao je da predsednik Rusije Vladimir Putin ne donosi nikakvo spektakularno rešenje za Kosovo, ali da će podrška Srbiji biti evidentna.\n„Rusko rukovodstvo od samog početka, a redovno ih obaveštavamo, apsolutno podržava poziciju Srbije. Dakle, neće biti spektakularnih ideja, ali jedna podrška Srbiji biće evidentna“, rekao je Dačić za TV Prva.\n„To znači da neće biti dozvoljeno mnogo izlazaka iz protokola, imajući u vidu sveukupnu pripremu i bezbednosnu i ruske prethodnice. Neće biti mnogo prilika za neke aktivnosti ili događaje koji nisu uskopolitički, osim posete Hramu“, istakao je Dačić.\nDačić je pojasnio da su „događaji skoncentrisani na sastanke u Palati, na raznim nivoima, pa konferencija za štampu, uručivanje ordena Vučiću, svečani ručak i nakon toga Hram.


► Siniša Mali: Više ulaganja u infrastrukturu znači bolji život građana\nMali je za TV Prva rekao da takva ulaganja doprinose većem BDP, što za građane znači veći životni standard, prenosi se u saopštenju ministarstva.On je kazao da je Koridor 10 izuzetno važan, da predstavlja početak jedne lepe budućnosti i da je osnov za još veće investicije.\n"Uloženo je dosta novca za izgradnju, a sredstva smo obezbedili delom i iz povoljnih kredita. Ove godine u budžetu je predviđeno 220 milijardi dinara za kapitalne investicije, a sa Međunarodnim monetarnim fondom (MMF) razgovaramo kako da još više povećamo ulaganja, jer se to vraća duplo u naš BDP", naveo je ministar.\n"Zapošljava se srpska građevinska industrija. Naši građevinari su završili Koridor 10. Takođe, naši radnici rade i u Beogradu na vodi. Upravo kroz angažovanje građevinske industrije, radi celokupna industrija i to doprinosi rastu BDP-a. I kineske kompanije takođe angažuju kao podizvođače srpske firme", rekao je Mali.\nOn je kazao da je privredni rast prošle godine bio 4,3 odsto, što je, kako je ponovio, jedna od najvećih stopa rasta u Evropi.\nMinistar je istakao da je Eurostat jasno dao pregled stopa rasta u Evropi za 2018. godinu, gde je uspeh Srbije prepoznat, i Srbija je među top deset zemalja u Evropi.\n"Procene su Svetske banke i MMF da će do 2023. godine Srbija biti dominantna ekonomija u regionu i predviđaju stopu rasta od 4 odsto. Svetska banka čak predviđa da možemo dostići i sedam odsto", rekao je Mali.\nMinistar finansija Siniša Mali posetio je kompaniju "Bibli" u opštini Mladenovac i tom prilikom prisustvovao manifestaciji "Kosmajski kazan", koju prvi put ova kompanija...\nMinistar finansija Srbije Siniša Mali izjavio je danas, tokom obilaska Regionalnog prodajnog centra kompanije "Zlatiborac" u Barajevu, da će država nastaviti da pomaže i podržava...


VENCI, POČAST, ŠETNJA: Obeleženo 11 godina od ubistva Zorana Đinđića : Nadlanu.com\nVENCI, POČAST, ŠETNJA: Obeleženo 11 godina od ubistva Zorana Đinđića\nObjavljeno 12. mar 2014. / 13:59:43\nU Aleji velikana na Novom groblju u Beogradu porodica, prijatelji, stranačke kolege i građani od jutros povodom 11 godina od ubistva premijera Srbije Zorana Đinđića, odaju poštu polaganjem venaca i cveća na njegov grob i paljenjem sveća. LDP organizvao "Šetnju za Zorana", a poštu je odala i odlazeća Vlade Srbije i lider Nove demokratske stranke Boris Tadić.\nDelegaciju Demokratske stranke predvodio je njen lider Dragan Đilas, koji je sa Đinđićevom udovicom Ružicom položio venac na grob pokojnog premijera i lidera DS.\nPoštu Đinđiću odali su i stranački funkcioneri Borislav Stefanović, Dragan Šutanovac, Vladimir Todorić, kao i brojni članovi te stranke.\nPrethodno su cveće i vence na Đinđićev grob položili njegova majka Mila Đinđić kao i njegov nekadašnji saradnik iz Vlade Srbije Zoran Živković.\nMeđu okupljenima u Aleji velikana bili su i Zoran Alimpić, Gordana Čomić , Nada Kolundžija...\nČlanovi odlazeće Vlade Srbije, koje je predvodio premijer Ivica Dačić, položili su u 10 časova venac u dvorištu zgrade vlade, na mestu na kome je premijer Zoran Đinđić ubijen.\nOsim Dačića, poštu Đinđiću odali su potpredsednik vlade Aleksandar Vučić, ministri Ivan Tasovac, Lazar Krstić, Nebojša Rodić, Slavica Đukić Dejanović, Tomislav Jovanović, Dragan Glamočić, Zorana Mihajlović i Vanja Udovičić.\nLider Nove demokratske stranke Boris Tadić je jutros u Aleji zaslužnih građana na Novom groblju položio cveće na grob ubijenog premijera Srbije Zorana Đinđića. Cveće je položio i Dušan Petrović.\nLDP je organizovao "Šetnju za Zorana" . Kolona je krenula oko 11.30 ispred sedišta LDP-a u Siminoj ulici u Beogradu, a predvodili su je predsednik LDP-a Čedomir Jovanović, funkcioneri te stranke, istoričarka Latinka Perović, lider Socijaldemorkatske unije Žarko Korać i drugi.\nKolona se kretala Terazijama, Ulicom kneza Miloša do zgrade Vlade Srbije, gde su čelnici LDP-a položili vence, a završila se u Aleji zaslužnih građana na Novom groblju, gde je Đinđić sahranjen.\nPredsednik LDP-a Čedomir Jovanović je ispred Vlade Srbije, na mestu na kojem je pre 11 godina ubijen Zoran Đinđić, poručio da je vizija Srbije za koju se on borio i dalje živa i da to dokazuju, ne samo građani koji mu odaju počast, već i oni koji sada govore njegovim jezikom, a nisu ga razumeli dok je bio živ.\nJovanović je istakao da LDP i građani koji danas učestvuju u tradicionalnoj "Šetnji za Zorana" i dalje vide putokaz i inspiraciju u idejama za koje je Đinđić dao život.\n"Naša šetnja dokazuje da u ovom društvu ima energije i spremnosti kojima bi petooktobarskoj Srbiji, koja zapravo nikada nije stvorena, mogli da damo sve ono što je potrebno kako bi u nekoj budućoj šetnji mogli da šetamo za Zorana u onakvoj Srbiji za kakvu je živeo", rekao je Jovanović.\nLider LDP je istakao da će ta stranka nastaviti da se bori za potpunu istinu o 12. martu 2003. godine, jer, kako je upozorio, ubice su u zatvoru ali Srbija time nije zadovoljna.\n"Oni koji su stvorili atmosferu u kojoj je bilo moguće ubiti našeg Zorana, a nama oduzeti Srbiju na koju imamo pravo, moraju biti otkriveni i nemilosrdno kažnjeni onako kako najviše boli - njihova imena treba da se znaju i pamte dok postoji ova zemlja i naš narod. Učinićemo sve da to tako zaista i bude", poručio je Jovanović.\nLDP u budućnosti, kako je istako, želi da radi samo jedan posao - onaj u kojem je Srbija zaustavljena 12. marta 2003 pucnjima u srce predsednika vlade.\n"On je ubijen, a mi zaustavljeni zbog toga što smo bili dobri vredni uspešni i u pravu. Moramo ostati takvi a Srbiji o kojoj sanjamo dati sve ono što je potrebno da bi taj san postao java", kazao je Jovanović.\nJovanović i funkcioneri LDP danas, bez stranačkih obeležja, predvodili 11. "Šetnju za Zorana". Procenjuje se da je u šetnji učestvovalo između 10 i 15 hiljada ljudi.\nViše fotografija sa "Šetnje za Zorana" možete da pogledate OVDE\naleja zaslužnihčedomir jovanovićdragan ?ilasružica đinđićšetnja za zoranaubistvozoran đinđićzoran živković


“The latest innovator”, odnosno Najnoviji inovator je nekretnina na Tajlandu koja nudi paket koji omogućava gostima boravak tokom cele godine.\nTrenutno se Tajland nalazi na britanskom popisu zemalja za putovanje, što znači da svi oni koji dolaze s Tajlanda ne moraju u karantin dve nedelje.\nMeđutim, cela je zemlja do daljeg gotovo u potpunosti zabranjena za međunarodne turiste.\nOsim izuzetaka, poput onih koji imaju radne dozvole ili studentske vize, jedini strani posetioci kojima je dopušten ulazak na Tajland su i putnici iz Kine koji imaju posebnu turističku vizu, piše Independent, a prenosi B92.\nTagovi: hotel korona-kriza putovanja tajland\nBudi zdravKako da budete fizički aktivniji\nBudi aktuelanU Beču otvorena srpska biblioteka sa više od 5.000 knjiga


Rusija neće podržati imenovanje Šmita za visokog predstavnika! | Borba Info\nHome/Aktuelno/Rusija neće podržati imenovanje Šmita za visokog predstavnika!\nRusija neće podržati imenovanje Šmita za visokog predstavnika!\n04/06/2021\tAktuelno Leave a comment\nKalabuhov je istakao da je vreme da o BiH odlučuju domaći političari i predstavnici konstitutivnih naroda, a ne međunarodna zajednica.\nSrpski član i predsedavajući Predsedništva BiH Milorad Dodik i ambasador Rusije u BiH Igor Kalabuhov saglasili su se danas u Istočnom Sarajevu da je Kancelariju visokog predstavnika (OHR) u BiH pregazilo vreme i da predstavlja klasični anahronizam.\nDodik i Kalabuhov razmenili su mišljenja u vezi sa posljednjim odlukama Saveta za implementaciju mira (PIK) i, kako navode, pokušaju nezakonitog imenovanja visokog predstavnika.\nAmbasador Rusije u BiH ponovio je da njegova zemlja neće podržati imenovanje Kristijana Šmita za novog visokog predstavnika u BiH, jer Rusija jasno zagovara okončanje mandata OHR-a koji je anahroni instrument međunarodne zajednice.\nDodik je naglasio da sama činjenica da se ne može obezbediti međunarodni konsenzus za imenovanje visokog predstavnika govori da on i ne treba da postoji, saopšteno je iz Kabineta srpskog člana i predsedavajućeg Predsedništva BiH.\nSrpski član i predsedavajući Predsedništva BiH ponovio je da se Republika Srpska zalaže za konsenzus i poštovanje Dejtonskog sporazuma, odnosno međunarodnog prava, te da svako nametanje bilo kakvih rešenja samo degradira BiH.\nTagambasador Rusije u BiH anahronizam Igor Kalabuhov Milorad Dodik visoki predstavnik\nPrevious GORI FABRIKA ORUŽJA “SLOBODA” U ČAČKU! ODJEKUJU PUCNJI I EKSPLOZIJE… – VIDEO\nNext Aleksandar Fomin: Hladni rat se širi po svetu – države se dele na „naše“ i „tuđe“!


Preševo, Bujanovac i Medveđa su bile i ostaće sastavi deo teritorije Srbije, kaže predsednik Koordinacionog tela za te tri opštine Zoran Stanković, i navodi da će država reagovati povodom organizovanja manifestacije "Dani kapetana Lešija" u Bujanovcu na zakonom propisan način, ukoliko nadležni organi procene da je učinjena povreda zakona.\n- Tačno je da postoji nesklad između izjava pojedinih albanskih lidera i njihovog poštovanja zakona Srbije. Lokalni albanski lideri u svakodnevnom radu poštuju zakone naše zemlje i zajedno sa nama rade u korist građana tih opština - navodi Stanković u saopštenju.\n- Na provokacije, laž i manipilacije nemamo pravo da reagujemo uvažavajući interese građana Republike Srbije, koji nas obavezuju na odgovorno, profesionalno i civilizovano ponašanje - zaključio je Stanković.\nPodseća da Koordinaciono telo ima ulogu i obavezu da koordinaiše rad između lokalne samouprave i Vlade Srbije i drugih državnih organa, i napominje da to vladino telo nema izvršnu nadležnost koja podrazumeva sankcionisanje nezakonitih i drugih ponašanja.\nTakođe, poručuje da je potovanje zakona obaveza svih njenih građana i da ne može da se tumači kao pritisak i narušavanje prava bilo koje ličnosti bez obzira na nacionalnu i versku pripadnost.\n"NI ZA JEDAN CENTIMETAR" Tači neće razmenu teritorija, ali hoće opštine iz CENTRALNE SRBIJE\nPROVOKACIJA Poslanici iz Prištine posetili Medveđu i Bujanovac, traže pripajanje "preševske doline" KiM\nVanredna sednica Kosovskog parlamenta, tema - Albanci u Preševu, Medveđi i Bujanovcu\nGlumac Sergej Trifunović prihvatio je kandidaturu za lidera Pokreta slobodnih građana, nezvanično saznaje "Blic".\nIljir Meta i Ramuš Haradinaj ponovo zajedno, ovaj put u Prištini\nJovičić: SNS spremna za izbore u Beogradu\nSrpska napredna stranka (SNS) spremna je za izbore u Beogradu, ali je na njenim potencijalnim koalicionim partnerima da se izjasne da li žele da ostanu u aktuelnoj vlasti ili ne, izjavio je danas šef odborničke grupe SNS Aleksandar Jovičić.\nBritanski novinar i analitičar: Nisu mogli bolju osobu da postave od Palmera\nBolju osobu od Metjua Palmera za izaslanika za prostor bivše Jugoslavije, pre svega za dijalog Beograda i Prištine, SAD nisu mogle da pronađu, smatra publicista i novinar Tim Džuda.\nVučić od ponedeljka učestvuje u radu Generalne skupštine UN\nPredsednik Srbije Aleksandar Vučić boraviće iduće nedelje u Njujorku, gde će učestvovati na Generalnoj skupštini UN, Blumbergovom Globalnom biznis forumu", i imati više bilateralnih sastanaka.


Budućnost Srbije – Program integrisanih dozvola za rad farmama i industrijama | Energetski portal Srbije\nBudućnost Srbije – Program integrisanih dozvola za rad farmama i industrijama\n12.04. 2018 Vesti\nFoto: Ambasada Švedske/Z. Petrović\nŠvedska nastavlja sa podrškom sprovođenju Programa integrisanih IPPC dozvola, što podrazumeva da se na osnovu ispunjenih standarda koje važe za Evropsku uniju izdaje integrisana dozvola za rad farmama i industrijama u Srbiji i za izvoz njihovih proizvoda na tržište EU.\nU Privrednoj komori Srbije predstavljen je projekat ”Implementacija Direktive o industrijskim emisijama u Srbiji”, nastavak projekta koji je Švedska već podržavala. Druga faza trajaće do 2020. godine, a ukupna vrednost obe faze iznosi 2,3 miliona evra. Sprovođenjem ove direktive, veoma značajanog dela pristupanju Poglavlju 27 o životnoj sredini, dolazi se do prvog nacrta pregovaračke pozicije Srbije u tom poglavlju.\n– Švedska i Evropska unija spremne su da sa Srbijom dele breme u ispunjenju zahteva i implementaciji poglavlja 27, jer to nije samo breme, već je i potencijal. To je u evropskom interesu i otvoriće novu stranicu u razvoju srpske privrede. Uz ove investicije, srpska privreda će trošiti manje energije i hemikalija, razvijaće se i biće konkurentnija – rekao je ambasador Švedske Nj.E. Jan Lundin.\nDrugom fazom projekta obuhvaćena su 227 postrojenja, od kojih 93 farme i to se odnosi na ispunjenje standarda o sirovinskoj i energetskoj efikasnosti u cilju uštede i čuvanja životne sredine od zagađenja. Obuhvaćene su skoro sve industrijske grane, od hemijske, preko elektroprivrede, do naftne industrije, poljoprivrede i vodoprivrede. Cilj je i da se podigne svest o odgovornosti industrije o zagađenju životne sredine po principu „zagađivač plaća“ (Polluter Pay Principle).\n– Privreda je i najveći zagađivač životne sredine, ali i najveći investitor u životnu sredinu. Koristi ovog projekta su velike, jer domaća industrija i preduzeća moraju da se prilagode standardima koji su već na snazi u Evropskoj uniji, naročito u pregovaranju za poglavlje 27 – rekao je ministar zaštite životne sredine Goran Trivan.\nIPPC direktiva predstavlja ceo okvir mera koje država Srbija mora da sprovede na nacionalnom i na lokalnom nivou, da bi mogla da obezbedi srpskim preduzećima i farmama mogućnost poslovanja i izvoza na tržište EU. To znači da se uvode stroži standardi u oblasti zaštite životne sredine, direktno se pozitivno utiče na javno zdravlje stanovništva u Srbiji, jer će biti daleko manjeg zagađenja voda, vazduha i tla.\nŠvedska je najveći donator Srbiji u oblasti zaštite životne sredine, a ukupna podrška za razvojnu pomoć u 2018. godini iznosi oko 10 miliona evra. Tokom poslednje četiri godine Švedska je Srbiji isplatila ukupno 12 miliona evra za projekte u oblasti zaštite životne sredine, kako bi pomogla Srbiji da što ranije i što efikasnije ispuni uslove predviđenje članom 27 u Pregovaračkim poglavljima za članstvo u Evropskoj uniji.\nŠvedska je spremna da omogući velike investicije u ovu oblast što će dovesti do novih radnih mesta i do pozitivnog ekonomskog razvoja, a to podrazumeva da bi resorno ministarstvo u Vladi Srbije trebalo da poveća svoje administrativne i druge potrebne kapacitete.\nOtvoren Javni poziv za inovacije u oblasti cirkularne...\nOdržana konferencija “Balkanski vazduh između dve...\nNova Vlada Crne Gore planira zabranu izgradnje MHE\nMere EE bitan faktor za rešavanje pitanja aerozagađenja u...


Bez zapošljavanja u javnom sektoru do kraja 2015. – Nadlanu.com\nBez zapošljavanja u javnom sektoru do kraja 2015.\nObjavljeno 29. nov 2013. / 15:34:49\nVlada Srbije uvešće zabranu zapošljavanja novih radnika u javnom sektoru koja će važiti do kraja 2015. godine, navodi se u danas objavljenom Predlogu izmena Zakona o budžetskom sistemu.\nPrema predloženim izmenama tog zakona objavljenim na sajtu Skupštine Srbije, ograničava se i ukupan broj privremeno angažovanih radnika na deset odsto ukupnog broja zaposlenih u organu ili instituciji koja se neposredno ili posredno finansira iz budžeta.\nNavodi se i da se izuzetno novi radnici mogu zaposliti uz saglasnost tela Vlade Srbije na predlog ministarstva ili drugog nadležnog organa. Prema procenama Ministarstva finansija, mera ograničavanja zapošnjavanja u javnom sektoru u 2014. godini, usled prirodnog odliva zaposlenih, donela bi uštede od oko 0,15 odsto bruto domaćeg proizvoda (BDP) (oko 45 miliona evra), a u 2015. godini dodatnih 0,25 odsto BDP-a.\nKazne za nepoštovanje zabrane zapošljavanja su od 500.000 do dva miliona dinara za institucije i od 30.000 do dva miliona dinara za odgovorne osobe, a predviđena je i privremena obustava isplata novca za plate i prenosa sredstava za finansiranje lokalnih samouprava. Zabrana se ne odnosi na sudije, javne tužioce i zamenike javnih tužilaca, na izabrana, postavljena i imenovana lica u državnim organima i organima jedinica teritorijalne autonomije i lokalne samouprave, kao i na direktore javnih preduzeća i agencija. Predloženim izmenama zakona budžetskom sistemu produžava se i rok za uvođenje centralizovanog obračuna zarada u javnom sektoru do 1. januara 2015. godine.\nPredviđeno je i ograničenje rasta penzija i plata u javnom sektoru tako što će u 2015. i 2016. biti povećanja od po 0,5 odsto u aprilu i oktobru. Trenutno zakonsko rešenje predviđa usklađivanje plata i penzija sa inflacijom. Predloženo je i da se uređenje kretanja plata i penzija primenjuju i nakon 2016. godine. Tako da će se u aprilu plate i penzije usklađivati zbirom stope inflacije u prethodnih šest meseci i dela stope realnog rasta bruto domaćeg proizovda u prethodnoj godini iznad četiri odsto, a u oktobru sa stopom inflacije, sve dok učešće penzija u BDP ne dostigne 10 odsto, a učešće plata osam odsto.\njavni sektorvlada srbijezapošljavanje


Prve dve tačke dnevnog reda današnje sednice Opštinskog veća odnosile su se na budžet. Većnici su najpre razmatrali i usvojili odluku o završnom računu opštinskog budžeta za prošlu godinu.\nPrema ovom dokumentu, ukupni prihodi i primanja budžeta opštine iznosili su nešto više od milijardu i 151 milion dinara, što podrazumeva da je realizovano nešto više od 97% planiranog. Od poreza na zarade prihodovano je nešto više od 347 miliona i 450 hiljada dinara, što znači da je ostvareno oko 103% godišnjeg plana. Kao najznačajniji u strukturi javnih prihoda navedeni su nenamenski transferi iz Republike koji iznose preko 498 miliona 160 hiljada dinara.\nNakon ove tačke, usvojena je i odluka o izmenama u budžetu za ovu godinu kojom se vrši usklađivanje prenetih planiranih sredstava iz 2017. godine za projekte koji će biti završeni ove godine. Umesto prvobitnih predviđenih oko sto miliona, sada će biti preneto iz prošlogodišnjeg u ovogodšnji budžet oko 187 miliona dinara.\nPrema usvojenom zaključku o isplati naknade za rad strelcima na protivgradnim stanicama, njima će mesečno biti isplaćivano po četiri hiljade dinara. Članovi veća dali su saglasnost na izveštaj o radu Opštinske uprave u prošloj godini, a potom su usvojeni i izveštaji ustanova čiji je osnivač opština Aleksinac (OTIS, Centar za kulturu i umetnost, biblioteka „Vuk Karadžić”, Gradsko pozorište „Teatar 91” i Ustanova za odmor i rekreaciju dece „Lipovac”).\nDirektori javnih ustanova\nNa sednici je usvojeno rešenje o formiranju Mobilnog tima za socijalnu inkluziju Roma koji će biti zadužen za realizaciju mera i aktivnosti koje su predviđene Operativnim planom za period jun – decembar 2018. godine.\nZgrada MNRL u vlasništvu opštine\nUsvajanjem odluke o prenosu nepokretnosti iz javne svojine Republike u javnu svojinu Opštine Aleksinac, lokalnoj samoupravi će bez naknade pripasti prostor koji duži niz godina koristi Društvo za pomoć mentalno nedovoljno nerazvijenim licima. Na ovaj način Društvo će i nadalje nesmetano koristiti zgradu, a lokalna samouprava stiče investitorska prava za izgradnju i dogradnju prostorija za rad dnevnog boravka.\nNakon današnje sednice, Opštinska organizacija za turizam i sport raspolagaće prostorom ispod tribina stadiona za male sportove. Taj prostor površine oko 215 kvadratnih metara koristiće aleksinački klubovi parternih sportova, a svečano otvaranje zakazano je za utorak, 5. jun.\nPolovinu dnevnog reda današnje sednice činile su tačke koje su se odnosile na vansudska poravnanja sa građanima koje su ujeli psi lutalice. Na ime obeštećenja građana, iz opštinske kase biće izdvojeno preko 700 hiljada dinara.\nPrevious Post:Dan opštine uz goste iz regiona\nNext Post:„Ljupče” dvaput na tronu


Austrija je počela da raspoređuje vojsku na svoje granice kako bi pomogla policiji, a vojnici su već preuzeli svoje zadatke na granici sa Slovenijom, navode slovenački mediji pozivajući se na informacije iz Austrije i dodaju da je to prva takva mera posle Drugog svetskog rata.\nOvu meru Austrija je preduzela zbog situacije oko pandemije korona virusa i zbog ilegalnih migracija.\nVojnici će policiji pomagati i na granicama sa Slovačkom i Madjarskom, i to u sprovodjenju bezbedonosnih zadataka na područjima na kojima pristižu migranti ili postoji rizik širenja zaraze virusa kovid-19.\nVojska bi trebalo da bude rasporedjena na teren, u zavisnosti od razvoja situacije, oko dva meseca, tvrde slovenački mediji.\nDa li će vojska i nakon ta dva meseca nastaviti da nadgleda granice, zavisiće od razvoja situacije s pandemijom, rekla je ministar odbrane Austrije Klaudija Taner, prenose slovenački mediji i dodaju da je, prvi put od stvaranja Austrijske Republike, u čuvanje granica uključena i vojska.\nHrvatska vojska spremna da pomogne policiji NA GRANICAMA\nPremijer Jermenije Nikol Pašinjan izjavio je danas da je bio pozitivan na testu za novi virus korona.


Krvokapić: Anu Brnabić u Crnoj Gori ima ko da dočeka | Novine Toronto\nSrpsku premijerku Anu Brnabić u Crnoj Gori ima ko da dočeka, ali je pitanje da li će ona naći vremena da dođe, kazao je crnogorski premijer Zdravko Krivokapić i poručio da Vlada neće odustati od pokušaja normalizacije odnosa sa Srbijom.\nKrivokapić je crnogorskoj agenciji MINA rekao da nije pitanje ko će dočekati premijerku Srbije, nego "da li će ona naći vremena da dođe i da pozdravi sve one koji bi je rado videli u Crnoj Gori, jer je ona predsednica Vlade bratske i susedne Srbije".\nOn je povodom izjave predsednika Srbije Aleksandra Vučića da je premijerki Ani Brnabić "nezgodno" da ode u zvaničnu posetu Crnoj Gori jer nema ko da je dočeka na aerodromu, rekao da građani Srbije i Crne Gore žele da se odnosi normalizuju.\n"I našem narodu ne bi trebalo ispostavljati probleme u vidu tehničkih pitanja hoće li premijerku dočekati otpravnik poslova ili ambasador. I u tom formalnom smislu ima je ko dočekati", rekao je Krivokapić.\nOn je istakao da je poziv i dalje otvoren za "najbliže susede", sa kojima crnogorski zvaničnici dele "ljubav i brigu za građane, bilo da žive u Srbiji ili Crnoj Gori".\n"Dobrodošla je i ona i svako iz Srbije, jer mi nećemo odustati od pokušaja da normalizujemo odnose dve države", poručio je Krivokapić.Kako je naveo, odustati od toga značilo bi odustati od rođaka, braće, prijatelja, istorije, tradicije.\n"A mi smo jedan režim, između ostalog, poslali u prošlost baš zbog činjenice da je hteo da nam upravo sve to oduzme", dodao je Krivokapić.Predsednik Srbije Aleksandar Vučić kazao je ranije da Brnabić ne može da ode Crnu Goru, jer kako je naveo, nema ko da je dočeka.


U Banjaluci će u subotu biti održana proslava Dana Republike Srpske bez obzira na činjenicu što je Ustavni sud BiH 9. januar proglasio neustavnim praznikom. Na proslavu stiže i rukovodstvo Vlade Srbije i to baš oni ljudi kojima su puna usta poštivanja Bosne i Hercegovine kao suverene države. Da li onda njihov dolazak znači nepoštovanje najviših institucija susjedne zemlje kao i temeljnih vrijednosti evropskog pravnog naslijeđa kojem kako tvrde teže?\nUprkos odluci Ustavnog Suda Bosne i Hercegovine da je 9. januar, Dan Republike Srpske neustavan praznik, Vlada tog entiteta, čini se, priprema proslavu veću nego ikada. Šalju se pozivi, pripremaju prijemi, angažovan je i stranački podmladak, no nikoga ne uznemirava činjenica da se ne poštuju državne institucije niti najvažnije sudske instance u Bosni i Hercegovini.\nProslavi će, pored ostalih prisustvovati, kako je najavljeno, kompletan saziv Vlade Srbije što otvara još neka pitanja. Da li zvaničnici susjedne države kojima su puna usta poštovanja teritorijalnog suvereniteta i integriteta Bosne i Hercegovine poštuju i institucije države u koju će doći na proslavu 9. januara.\n(Aleksandar Vučić u intervjuu za RSE: Sudite mi posle Banjaluke)\nVučić: Evropski put i dobri odnosi sa Rusijom\nAnalitičari vjeruju da je riječ u najmanju ruku o lošoj diplomatiji. Profesor Ustavnog prava iz Sarajeva Kasim Trnka podsjeća da je jedan od ključnih elemenata prihvatanja evropskog demokratskog naslijeđa poštivanje pravne države.\n„Srbija je upravo počela pregovore oko Poglavlja 23. Poglavlje 23 upravo referira na takvu situaciju i sigurno će to, po mom mišljenju, imati negativne posljedice na tok pregovora Srbije pristupanja Evropskoj uniji. Dakle, oni su se opredijelili za političko reagiranje, stalno insistirajući na tome da im je Republika Srpska bliža od BiH, ali pri tome ne smiju zaboraviti ustvari da je vladavina prava i da su odluke sudova, prije svega Ustavnog suda nešto što se smatra normalnim u svakom demokratskom društvu i mislim da to što rade, rade u korist svoje štete“, objašnjava Trnka.\nOdluka Ustavnog suda BiH o proglašenju neustavnim 9. januara Danom Republike Srpske izazvala je buru negodovanja među političkim elitama u tom entitetu, kaže profesor Međunarodnog humanitarnog prava Fakultetu političkih nauka u Sarajevu Zarije Seizović.\n“Iako njeno neizvršavanje predstavlja krivično djelo, pozivanja na njeno nepoštivanje nisu se uzdržali ni najviši predstavnici RS u organima BiH. Ovakvo stanje samo pokazuje da BiH nije država u punom kapacitetu i da njen Ustavni sud ima karakteristike 'papirnog tigra'. Ovakva politička klima potrajaće sve dok ovo stanje konstitutivnog bezvlašća ne zamijeni neka nova, neprofanisana i moralno čista građanska vlast - ako se to ikad desi. Dolazak zvaničnih predstavnika Republike Srbije na proslavu ovog datuma implicite bi značio da Srbija ne poštuje BiH i njene državne organe, što bi svakako, u međunarodnim odnosima, preciznije odnosima dvije države bio, u najmanju ruku, naprijazan čin”, objašnjava Seizović.\nNekadašnji novinar Oslobođenja Mirko Šagolj kaže kako srbijanski premijer „igra na dvije strane“, na jednoj govori o podršci Bosni i Hercegovini, dok na drugoj podržava „Dodikov separatizam“. Šagolj vjeruje da će odluka da Vlada Srbije prisustvuje prazniku koji je u BiH proglašen neustavnim, negativno uticati na evropski put kojim je Srbija krenula.\n„Nema dileme da Evropska unija neće podržati takav postupak, da se ruši Ustav, da se ne poštuje Ustav jedne zemlje i to na najvišem nivou. Vučić nije predsjednik države, ali Vučić vlada Srbijom i to znači da je to stav države Srbije i njenoga rukovodstva da se ne poštuje Ustav jedne zemlje, susjedne zemlje. To je nedopustivo. To sigurno Evropska unija neće baš tako lako oprostiti“, smatra Šagolj.\nČinjenicu da se u Banjaluci za subotu sprema proslava veća i svečanija nego ranije profesor Kasim Trnka ocjenjuje kao balkanski politički inat.\n„Podjelački odnos, da oni pokažu koliko ne poštuju cijelu tu stvar, a čini mi se ako mogu reći da je vrhunac svega toga što je predložen i pušten u parlamentarnu proceduru Zakon predlagača iz RS u kojem se briše odredba da se ne poštuju odluke Ustavnog suda BiH i Suda BiH. Dakle, oni traže da se to pitanje uredi i da se isključe od odgovornosti za provođenje odluka. To je nešto što je nepoznato u demokratskom svijetu i što je blamaža prvog stepena“, kaže Trnka.


Sreda, 9. 5. 2007.\nOstavka direktora Trezora Vesne Džinić\nBEOGRAD - Vesna Džinić, direktor Uprave za trezor Ministarstva finansija i član G17 plus podnela je juče ostavku. Ona je izjavila da je razlog ostavke lične prirode i dodala da ne zna ko će je zameniti na mestu direktora Uprave za trezor. Uprava u suštini obavlja poslove državnog bankara jer kontroliše prihode i rashode budžeta, upravlja gotovinskim sredstvima države, ali i prati i kontroliše rad javnih preduzeća. Spekuliše se da je ostavka Džinićeve posledica napuštanja G17 plus pregovora o vladi zbog izbora Tomislava Nikolića, lidera radikala, za predsednika Narodne skupštine.\nDržavne finansije su od početka godine u teškoj situaciji jer vlada nije usvojila budžet za ovu godinu u Skupštini, već je dva puta produžavala Uredbu o privremenom finansiranju, što su stručnjaci ocenili kao protivustavnu odluku. Kao mogući razlog za odlazak Vesne Džinić u javnosti se navodi i teška situacija u republičkim finansijama jer su rashodi sve veći, pa Uredba o privremenom finansiranju ne može da pokrije sve prohteve državnih činovnika i javnih preduzeća. Uzrok bi mogla da bude i želja tehničke vlade Vojislava Koštunice da potpuno kontroliše državnu kasu u predizbornoj kampanji.\nNa pitanje da li je prazna kasa državnog budžeta razlog novog emitovanja državnih zapisa u vrednosti od oko milijardu dinara, ona je odgovorila negativno. "Ne vidim zašto se diže tolika galama. Poslednje četiri godine uvek se u isto vreme emituju državni zapisi. Na početku svake godine je poznat datum i iznos, tako da njihovo emitovanje nema veze s pričama da su državne finansije u lošoj situaciji", tvrdi Džinić.\nPoništena privatizacija "Autoservisa"\nIzbor radikala za predsednika Skupštine napravio pometnju među investitorima\n"Henkel" otvara fabriku građevinskih lepkova\nBez carina na sistem za navodnjavanje\nPolitička nestabilnost promenila plan investicija u Srbiji


Vrući poslovi: Predstavnik telefonske prodaje u auto industriji\nAuto industrijaKomercijala, Prodaja\nKonkurs za oglas "Predstavnik telefonske prodaje u auto industriji" kompanije Auto Parts Online d.o.o. je istekao i konkurisanje na oglas je onemogućeno!\nAuto Parts Online je firma koja unosi inovacije na srpsko tržište prodaje rezervnih delova za motorna vozila. Pristup poslovanju zasnivamo pre svega na velikom iskustvu u online biznisu, koje smo ukrstili sa specifičnim znanjem iz auto industrije. Uspeli smo da napravimo formulu koja je predodređena za uspeh i koja će redefinisati način na koji se trenutno vrši trgovina u ovoj branši. Trenutno smo u potrazi za novim članovima tima koji će nam pomoći u sprovođenju i razvoju ovog\nprojekta, i imamo otvorenu poziciju za:\nMesto rada: Beograd (Čukarica)


Jacenjuk: Kijev ubrzava proces članstva u NATO - Sputnjik Srbija\n09:55 01 Oktobar 2020\n22:46 11.10.2015 (osveženo 22:47 11.10.2015) Preuzmite kraći link\nKijev namerava da ubrza proces učlanjenja u NATO zahvaljujući maksimalnoj saradnji sa tom organizacijom, izjavio je ukrajinski premijer Arsenij Jacenjuk.\nPorošenko: Američko oružje treba nam kao vazduh\n„Pitanje članstva u NATO podrazumeva i saglasnost svih njenih članica. Mi možemo da ubrzamo taj proces tako što ćemo pojačati saradnju sa Alijansom i uskladiti ukrajinsku vojsku prema kriterijumima i standardima koje zahteva NATO“, rekao je Jacenjuk.\nUkrajinski premijer je istakao da je za članstvo u NATO-u neophodna čvrsta politička volja, koja se trenutno ogleda i u podršci celokupne ukrajinske vlasti, ali i naroda.\nJacenjuk je dodao da je ukrajinski parlament nedavno ukinuo antiblokovski status, koji je doskoro bio na snazi.\nčlanstvo, podrška, NATO, Arsenij Jacenjuk, Ukrajina


Vasićeva je rekla novinarima u Banjaluci da je u tom periodu evidentirano i 649 lakših povreda na radu, kao i 47 teških povreda na radu, piše Srpskainfo.\nPrema njenim rečima, dokument sadrži i posebne ciljeve poput izrade centralnog registra povreda na radu, saradnje svih aktera na tržištu rada koji se bave oblašću zaštite i zdravlja na radu, te usaglašavanja akata na pravnom tekovinom EU u ovoj oblasti.\nPredsednik Saveza sindikata Republike Srpske Ranka Mišić istakla je važnost ovog dokumeta čija bi primena trebalo da dovede do novog Zakona o zaštiti i zdravlju na radu, a on do niza podzakonskih akata kako bi se ova oblast bolje uredila.\nOna je dodala da je reč o oblasti koja nije u fokusu interesovanja i onih koji bi trebalo da budu zainteresovani i da se time bave, a to su lica u privrednim društvima zadužena za zaštitu na radu, kao i samih poslodavaca.\nKonferencija je organizovana povodom Evropske nedelje zaštite i zdravlja na radu.\nRadnici bez zaštite na velikoj visini


PROGRAM OBUKE ZA RAD NEGOVATELJICA SA DECOM SA SMETNJAMA U RAZVOJU - Društvo za pomoć MNRO "Plava ptica" Kula\n10. септембра 2020. 10. септембра 2020. Jovana Babić\t0 Comments\tobuka za negovateljice, plava ptica, zavod za socijalnu zastitu\nUdruženje za pomoć MNRO „Plava ptica“ organizuje akreditovani program obuke za rad negovateljica sa decom sa smetnjama u razvoju. Ova jedinstvena obuka je namenjena saradnicima u sistemu socijalne zaštite, pre svega na poslovima negovatelja i medicinskih sestara ali i drugim saradnicima koji nemaju formalno obraozovanje za sistem socijalne zaštite i rad sa osobama sa invaliditetom, kako bi im pružila osnovna znanja i informacije.\nSvakako da su negovateljce i medicinske sestre važan deo sistema socijalne zaštite i veliki broj naših usluga i programa upravo počiva na njihovom radu i delovanju. Zato je važno da im se omogući kvalitetna obuka i sticanje znanja i veština koje su neophodne za profesionalno, kvalitetno i adekvatno obavljanje svakodnevnih poslova i zadataka.\nObuka je akreditovana kod Zavoda za socijalnu zaštitu , traje 3 dana (24 časa) i za stručne radnike nosi 15 bodova. Edukatori i autori obuke su Marko Košutić- defektolog-oligofrenolog, Samira Ćurtić- viša medicinska sestra i Kristina Dragišić- psiholog svi sa višegodišnjim iskustvom u praksi usluga za decu i odrasle sa razvojnim teškoćama.\nUkoliko ste zainteresovani za obuku možete se informisati putem maila plavapticamnro@gmail.com ili telefonom 025/724-177\nCena obuke za pojedinačne prijave je 10.000,00 dinara (realizuje se po okupljanju grupe u Kuli) ili ukoliko se obuka organizuje za više polaznika/ca u ustanovi koja naručuje obuku cena je 118.000 dinara za grupu do 20 učesnika +putni troškovi.\n← РЕКРЕАТИВНА НАСТАВА НА ДИВЧИБАРАМА\nODRŽANO REDOVNO ZASEDANJE SKUPŠTINE UDRUŽENJA „PLAVA PTICA“ →\nNOVOGODIŠNJA PREDSTAVA U NAŠEM UDRUŽENJU\n25. децембра 2019. 25. децембра 2019. Jovana Babić\t0


Poreski implikacije se javljaju u svakom delu današnjeg poslovanja. Kombinujući našu stručnost iz poreza i finansija, pružamo sveobuhvatne poreske usluge za pravna i fizička lica, fokusirajući se na njihove potrebe i prosperitet. Naš iskusan tim je u stanju da vam pruži kvalitetne usluge koje podrazumevaju dve stvari: eliminisanje ili smanjenje bilo kog potencijalnog poreskog rizika i postizanje maksimalne poreske efikasnosti na kratak i dugi rok.\nS obzirom na sve veći broj složenih poreskih pitanja i česte izmene poreskih zakona u Srbiji (npr. četiri izmene i dopune Zakona o poreskom postupku i poreskoj administraciji u poslednje 3 godine), mi smo u stanju da Vašem poslovanju pružimo fleksibilna, stabilna i isplativa rešenja kako bi imali usaglašene poreze sa važećom regulativom. Između ostalog, pružamo: poresko računovodstvo, upravljanje poreskim rizicima, PDV procedure, interna kontrola i revizija poreza, PDV povraćaj za strane kompanije, obračunavanje svih vrsta poreza sa poreskim prijavama...\nPružamo usluge poreskog savetovanja o svim aspektima ulaganja u Srbiju, od početka ulaganja do završetka poslovanje. Pre nego što započnete biznis u Srbiji, možemo Vam pružiti detaljan uvid u poreski sistem Srbije, sa fokusom na Vašu oblast poslovanja.\nPoreska inspekcija i upravni sporovi\nSa našim stručnim znanjima u oblastima poreza, možemo efikasno da zastupamo Vaše interese pred poreskim organima u Srbiji. Advokati sa kojima sarađujemo, članovi Advokatske komore Beograda, sa iskustvom u parnici, u mogućnosti su da jasno razumeju procesno-pravna pitanja kao i čisto poreske-tehnička pitanjima, i stavite punu pažnju na prevenciju i blagovremeno rešavanje eventualnih sporova na najefikasniji i najekonomično način, i efikasno Vas po potrebi zastupaju pred sudovima.


Zabaleta: Hoćemo trofeje u svim takmičenjima, imamo tim za uspehe\nFudbaler Mančester sitija Pablo Zabaleta rekao je da će njegova ekipa izvući pouke iz prošle sezone, u kojoj nije uspela da osvoji trofej i da će ove sezone pokušati da osvoji sva četiri trofeja.\n"Prošle sezone smo bili drugi, izgubili smo u finalu FA kupa, a ovaj klub ne može da pristane na to. Trener nam stalno govori da imamo kvalitetnu ekipu koja može da se bori za svaki trofej i da će u svakoj utakmici na teren izvesti najjači tim kako bismo pobedili", rekao je Zabaleta, preneo je Skaj sport.\n"Izvukli smo pouke iz prošle sezone, a iskustvo iz utakmice protiv Vigana će nam pomoći. Moramo da pokušamo da osvojimo sva četiri trofeja u takmičenjima u kojima nastupamo. Ako želimo da budemo najbolji, tome moramo da težimo", dodao je on.\nZabaleta koji je proglašen za najboljeg fudbalera Sitija u prošloj sezoni, rekao je da je zadovoljan igračima koji su došli u klub tokom letnjeg prelaznog roka.\n"Novi igrači su uneli promene. Alvaro Negredo, Hesus Navas i Fernandinjo su se brzo uklopili i vidi se njihov uticaj. Stevan Jovetić i Martin Demikelis nisu mnogo igrali, ali dobiće šansu. Mislim da su pojačali ekipu", rekao je Zabaleta.\nPosle devet kola, Mančester siti zauzima sedmo mesto na tabeli sa 16 bodova i ima šest manje od vodećeg Arsenala.


Larson Bašiću: Mudre odluke Vlade ZDK, dobar i rad policijskog komesara - Zenicablog\nLarson Bašiću: Mudre odluke Vlade ZDK, dobar i rad policijskog komesara\nPremijer Bašić i Erik Larson razgovarali o saradnji i borbi protiv korupcije u ZDK- Vršilac dužnosti premijera Zeničko-dobojskog kantona Mirnes Bašić razgovarao je u svom uredu s Erikom Larsonom, savjetnikom za borbu protiv korupcije pri Ambasadi Sjedinjenih Američkih Država u BiH.\nSastanku s Larsonom, bivšim međunarodnim tužiocem Tužilaštva BiH i bivšim savjetnikom za pravosuđe u Ambasadi Sjedinjenih Američkih Država u Crnoj Gori, prisustvovali su ministar za pravosuđe i upravu Zeničko-dobojskog kantona Nebojša Nikolić i predsjednik Tima Vlade ZDK za prevenciju i borbu protiv korupcije Dževad Fejzić.\nNa sastanku su sagledane aktivnosti Vlade ZDK na polju institucionalne prevencije i borbe protiv korupcije, koje su započete 2016. godine formiranjem Tim za borbu protiv korupcije, u saradnji s Agencijom za borbu protiv korupcije i koordinaciju borbe protiv korupcije BiH (APIK), a potom i formiranjem posebnog Sektora za borbu protiv korupcije pri Ministarstvu za pravosuđe i upravu.\nNaglašeno je da je prevencija i borba protiv korupcije osnovni zadatak Sektora i Tima, a ne procesuiranje slučajeva korupcije što je u nadležnosti tužilaštva, policije i drugih organa. Također, rečeno je da su aktivnosti Vlade ZDK dobrim dijelom harmonizirane sa aktivnostima Ureda za borbu protiv korupcije i upravljanju kvalitetom Kantona Sarajevo.\nLarson je rekao da je s razlogom došao u sjedište Vlade ZDK kako bi razgovarao s premijerom Bašićem, koji je u prethodnom sazivu Vlade učestvovao u pokretanju aktivnosti u ovoj oblasti, kada je obnašao dužnost ministra za pravosuđe i upravu ZDK.\n– Radite dobar posao. Vlada ZDK je bila mudra kada je na početku pandemije uspostavila saradnju sa UNDP-om oko javnih nabavki i nabavke medicinske i zaštitne opreme, te izbjegla zamke u koje su neki kantoni upali. Dobar posao radi i komesar policije ZDK Semir Šut, a pohvalno je i kako ste jedini proveli reviziju diploma – rekao je Larson.\nPremijer Bašić je rekao da je revizija diploma završena u obimu od 80 posto, ali da je ograničavajući faktor za nastavak ovog procesa to što pojedini univerziteti, posebice u Republici Srpskoj, Hercegovačko-neretvanskom kantonu, pojedini privatni fakulteti i fakulteti izvan BiH, traže novčanu naknadu za provjeru diploma, što značajno poskupljuje proces revizije.\nNaveo je da je ova vlada posljednje dvije godina uspostavila mehanizme po kojima niti jedna marka iz kantonalnog budžeta ne može biti utrošena bez javnog poziva, a u toku je i izrada Uredbe o grantovima.\n– Ova vlada u svom punom kapacitetu stoji na raspolaganju Sektoru i Timu za prevenciju i borbu protiv korupcije da sve svoje aktivnosti prilagodi mehanizmima koji će omogućiti nulti stepen korupcije u javnom sektoru – rekao je Bašić.\nNa sastanku je također razgovarano o mogućnosti potpisivanja memoranduma o saradnji na prevenciji i borbi protiv korupcije između Ambasade Sjedinjenih Američkih Država i Vlade Zeničko-dobojskog kantona, čime bi se pomoglo kadrovsko i materijalno jačanje kapaciteta ZDK-a za borbu protiv korupcije.\nTagoviambasada sad borba erik larson korupcija mirnes basic premijer basic saradnja zdk


Vesti online / Sport / Rukomet / Ivan Nikčević napušta reprezentaciju?!\nNikčević je nakon Svetskog prvenstva u Španiji želeo da se povuče iz reprezentacije, ali kapiten Momir Ilić ga je ubedio da ostane u nacionalnom timu.\nMeđutim, nakon što je neshvatljivo zaboravljen od organizatora kvalifikacionog meča u Zrenjaninu, Ivan je odlučio da se povuče.\nNaime, pred meč sa Austrijom, šestorici reprezentativaca dodeljene su plakete za jubilej, a mađu njima nije bilo Ivana Nikčevića. Rukometni savez nije ispoštovao reprezentativca, koji je odigrao 116 utakmica u dresu Srbije.\nOd nepravedne greške prošlo je četiri dana, a niko iz RSS se nije udostojio ni da se izvini Nikčeviću.\nPored njega, "orlove" bi bogli da napuste i kapiten Momir Ilić koji je istakao da se oseća malo umorno kada krene reprezentativno okupljanje, kao i Darko Stanić koji je juče priznao da postoji problem na relaciji selektora Vukovića sa igračima.\nMarjanović: Propust organizatora a ne RSS, Ivan se neće povući!\nPrvi čovek rukometnog saveza (RSS) Velimir Marjanović demantuje da Ivan Nikčević odlazi iz reprezentacije, ali priznaje da se u Zrenjaninu desio propust.\n"Nikčević se ne oprašta od reprezentacije, on je takav čovek i igrač da koji se ne bi oprostio od reprezentacije ni zbog neke krupnije stvari. Desio se problem u Zrenjaninu. Spiker nije pročitao njegovo ime koje je bilo na spisku, iako je za njega bilo spremljeno priznanje za jubuilej i to mu je predato. On je zbog toga dobio izvinjenje od organizatora. Iako to pogađa čoveka u tom trenutku, razumeo je. Pogrešilo je tehničko lice, nije greška saveza", kazao je Marjanović za B92.\nČetvrtak 11.04.2013. 15:31\nJedna arogantna ekipa koja je proistekla iz govnavog Komunizma jos uvek hara nasim Prostorima, i naravno Sportskim institucijama,tako da nas ovakav stav tih samozvanih velikana(a u Stvari bednika)ne treba iznenaditi


Parking servis'' otvorio vrata novog Korisničkog servisa u Takovskoj ulici - Beograd24\nParking servis” otvorio vrata novog Korisničkog servisa u Takovskoj ulici\nAutor admin\t Postavljeno Aug 2, 2016\nKP „Parking servis“ je otvorilo novu poslovnicu Korisničkog servisa u Takovskoj ulici broj 31, u kojojće korisnicima biti omogućeno da sve usluge i obaveze prema ovom preduzeću regulišu po sistemu sve na jednom mestu – od informacije do realizacije!\nU novoj poslovnici Korisničkog servisa građani će moći da dobiju informacije o uslugama koje ovo preduzeće pruža, da podnesu zahteve i molbe, ulože reklamacije, sklope ugovore za mesečnu pretplatu u garažama, ali i da regulišu sve obaveze u vezi sa parkiranjem.\nTakođe, biće im omogućeno da dobiju uvid u stanje duga po raznim osnovama, kaoi da sklope ugovor o otplati dugovanja na rate, dok će pravna lica moći da dobiju i fakture za dugovanja.\n– Ovo nije samo nova poslovnica već i novi korak u odnosu sa korisnicima naših usluga, koji ćemo primeniti u ostalimposlovnicama. Ideja je bila da građanima obezbedimo da sve što im je potrebno mogu da završe na jednom mestu. Uskoro planiramo da otvorimo još jednu ovakvu poslovnicu i na Novom Beogradu, – rekao je direktor „Parking servisa“ Andrija Čupković.\nU Korisničkom servisu, u Takovskoj ulici, vlasnici vozila moći će da izmire i svoja mesečna zaduženja za parkiranje u garažama sa rezervisanim parking mestima, takozvanim stanarskim garažama.\nU savremeno opremljenom prostoru Korisničkog servisa, u centru Beograda, korisnicima će na raspolaganju biti tridesetak zaposlenih, i to svakog radnog dana od 07:00 do 21:00 čas i subotom od 07:00 do 14:00 časova.\nPored novootvorenog objektau Takovskoj ulici, građani mogu sve navedeneusluge da dobiju i u drugim poslovnicama Korisničkog servisa, Mileševskoj broj 51 i u Kraljice Marije broj 7. Poslovnica u Ulici Starine Novaka broj22 prestala je sa radom.\nAutobus sreće” dvanaesti put povezao decu na letovanje u Zambratiju


Održana izložba poljoprivredne mehanizacije u Novom Sadu\nOsam španskih lidera na Međunarodnom sajmu Poljoprivrede u Novom Sadu\nOsam španskih lidera u oblasti tehnologije i opreme posetiće poljoprivredni sajam u Novom Sadu. Pod pokroviteljstvom Trgovinsko-ekonomskog odeljenja Ambasade Španije u Beogradu i Španskog instituta za promociju izvoza i investicija ICEX, osam španskih kompanija će drugu godinu za redom učestvovati na Međunarodnom sajmu poljoprivrede u Novom Sadu. Ove kompanije su lideri u oblasti tehnologije i opreme za poljoprivrednu proizvodnju, i od 13. do 19. maja će podeliti svoje iskustvo i praksu sa srpskim privrednicima i proizvođačima. Poljoprivreda je u Španiji strateški sektor od velikog značaja u socijalnom, teritorijalnom, ekonomskom i u smislu zaštite životne sredine. Od ukupnih 23 miliona hektara zemlje pogodnih za poljoprivredne aktivnosti (što je gotovo polovina teritorije Španije), 17 miliona hektara se obrađuje. Španija ima udeo od 13% u ukupnoj površini obradive zemlje u Evropskoj uniji. BDV je prošle godine iznosio 25 milijardi evra, što predstavlja 2,5% BDP. Poljoprivredna proizvodnja dostiže vrednost od 45,49 milijardi evra (podaci iz 2016. godine) i zapošljava 818 .740 ljudi. U poslednjih pet godina robna razmena između Republike Srbije i Kraljevine Španije je u kontinuiranom porastu, a pored toga smatra se da postoji dosta prostora za unapređenje ekonomskih odnosa. Iz Španije, Srbija je u 2016. godini nešto više uvozila nego izvozila, pa je tako na prvom mestu bilo svinjsko meso čiji se uvoz povećao za 7,11% u odnosu na prethodnu godinu, dok su se na drugom mestu našli delovi i oprema za motorna vozila. Tokom prošle godine uvoz španskih traktora i tegljača za poluprikolice u odnosu na 2015. godinu uvećao se skoro četiri puta, čija je ukupna vrednost dostigla 6,65 miliona evra. Što se tiče izvoza Srbije u Španiju, Srbija izvozi najviše nameštaj i delove za nameštaj, na drugom mestu se nalazi kukuruz, a onda i proizvode od gume, odnosno pneumatiku.\nPet puta više novca\nMinistarstvo poljoprivrede i zaštite životne sredine odvojilo je pet puta više novca za mere ruralnog razvoja, izjavio je resorni ministar Branislav Nedimović tokom posete Loznici, gde je razgovarao sa poljoprivrednicima u Gradskoj upravi.Pet puta više novca za nabavku traktora, opreme, mehanizacije, za izgradnju skladišta za prerađivačke kapacitete - objasnio je juče Nedimović. On je, istovremeno, pozvao lokalne samouprave da poljoprivrednicima pomognu prilikom apliciranja za subvencije i daju na raspolaganje svoju infrastrukturu jer, kako je rekao, poljoprivrednici često nemaju vremena da "odlaze na šaltere i popunjavaju različite aplikacije".Nedimović je podsetio da će od 1. januara naredne godine premije za mleko biti isplaćene po kvalitetu. Gradonačelnik Loznice Vidoje Petrović istakao je da je grad Loznica prethodnih godina izdvajao značajna sredstva za podsticaj poljoprivredne proizvodnje. - Sada smo u poziciji da imamo jedan integrisan proces gde nećemo imati više duple mere da lokalne samouprave daju podsticaj, a da se to čini i sa centralnog nivoa - rekao je Petrović.


RTCG - Radio Televizija Crne Gore - Nacionalni javni servis :: Kulturna galaksija :: Novembar u Mojkovcu obiluje kulturnim dešavanjima\nCENTAR "NENAD RAKOČEVIĆ" 14. 11. 2018. 10:01 >> 09:37 0\nCENTAR "NENAD RAKOČEVIĆ"\nNovembar u Mojkovcu obiluje kulturnim dešavanjima\nCentar za kulturu "Nenad Rakočević" iz Mojkovca nastavlja sa organizovanjem kulturnih manifestacija.\nSajam knjiga u Beogradu bio je prilika da se nabavi oko 40 aktuelnih naslova i time učini književni fond primamljivijim za čitaoce. Planirane su aktivnosti koje će mladim ljudima približiti knjigu i ukazati na značaj čitanja u formiranju visokog nivoa opšte informisanosti.\nFilm "Južni vetar" koji obara sve rekorde gledanosti u regionu, biće prikazan 15. novembra u dvije projekcije, 17 sati i 20 sati.\n22. novembra u 13 sati biće izvedena predstava "Kongres pomirenja", rožajskog Centra za kulturu.\nPromocija knjige "Mediji i novinari" dr Mirka Jakovljevića i dr Radenka Šćekića, održaće se 28. novembra a biće propraćena izložbom originalnih crteža mr Mladena Blaževića, kojima je ilustrovana knjiga.\n29. novembra, Bojana Pejanović izvešće koncert klasične muzike.\n30. novembar predstavlja početak jedne aktivnosti koja će se održavati svakog zadnjeg petka u mjesecu, pod nazivom "Pokaži svoj talenat", u cilju da se pruži prilika mladim ljudima koji se bave umjetnošću da pokažu svoj rad, da se druže, razmijene iskustva i da kreiraju sadržaje budućih druženja.\nDecembar će biti ispunjen filmovima, promocijama i novogodišnjim koncertom KUD-a "Vesna".\nLikovna radionica za djecu u Mojkovcu\nGradiće pasarelu na putu PG-BP\n01. 04. 2019. 1\nZbog jednoumlja opozicija da napusti mojkovačku skupštinu\n28. 03. 2019. 2


Čačak: Sve više građana u Narodnoj kuhinji – Nadlanu.com\nČačak: Sve više građana u Narodnoj kuhinji\nObjavljeno 20. jan 2014. / 12:59:12\nKuvani obrok Narodne kuhinje u Čačku dobija 731 Čačanin sa statusom socijalne ugroženosti, a već krajem januara se očekuje da će početi izrada novih socijalnih karata i prijavljivanje novih korisnika.\nDirektor čačanskog Centra za socijalni rad Zoran Belčević rekao je danas da je, prema poslednjem spisku korisnika Narodne kuhinje u Crvenom krstu u Čačku, gde se distribuira hrana, u decembru je bilo 268 porodica koje su imale pravo na obrok. Ukupan broj korisnika je 731, što znači da se deli isto toliko obroka.\nBalčević je napomenuo da se kriterijumi za ostvarivanje prava na besplatan obrok, u odnosu na prošlu, godinu nisu promenili.\n“Uslovi za ostvarivanje prava na obroke Narodne kuhinje ostali su isti i u ovoj godini. Neophodno je da je lice u stanju socijalne potrebe, da je nezaposleno, kao i članovi njegove porodice. Po gradskoj odluci, očekujemo da ćemo već krajem ovog meseca korisnicima poslati obaveštenja da dostave, odnosno obnove potrebnu dokumentaciju, kako bi i dalje ostvarivali pravo na obroke Narodne kuhinje “, naveo je on.\n“Svakog meseca Crveni krst od naše ustanove dobija spisak sa imenima ljudi koji to pravo ostvare,” rekao je Belčević.\nRad Narodne kuhinje finansira grad Čačak, a Centar za socijalni rad isključivo utvrđuje koji korisnik može da stekne pravo na obrok.\nFoto hit: 27 neponovljivih trenutaka\nGRAĐANI BESNE: Na prevaru podigli cene prevoza, teraju nas da se švercujemo


source.ba | UEFA kaznila Fudbalski savez BiH\nEvropska fudbalska federacija (UEFA) kaznila je Fudbalski savez Bosne i Hercegovine sa 33.250 evra zbog ispada tokom utakmice kvalifikacija za EURO 2020. Italija - BiH, koja je odigrana 11. juna.\nDisciplinska komisija je odlučila da zbog upotrebe pirotehničkih sredstava od strane bh. navijača kazni FS BiH sa 30.250 evra, te još dodatnih 3.000 evra zbog ubacivanja predmeta u teren, saopštio je Fudbalski savez BiH.\nPodsjetimo, duel kvalifikacija za Evropsko prvenstvo naredne godine Italijani su riješili u svoju korist rezultatom 2:1, prenose Nezavisne.\nTagovi: UEFAFudbalski savez BiH


Blinken: Dogovoreno slanje vakcina ljudima u zonama sukoba – Krstarica\nBlinken: Dogovoreno slanje vakcina ljudima u zonama sukoba\nTanjug 10. novembra 2021. 18:44\nVAŠINGTON – Američki državni sekretar Entoni Blinken rekao je danas da su Sjedinjene Države posredovale u dogovoru između kompanije „DŽonson i DŽonson“ i Kovaks programa za isporuke vakcine protiv korona-virusa, ljudima koji žive u zonama sukoba.\nBlinken je ovo saopštio na otvaranju sastanka ministara spoljnih poslova koji je Vašington sazvao o pandemiji, ali nije naveo koliko će doza vakcina biti isporučeno, kada i u koje zemlje, prenosi agencija Rojters.\n„Moramo da osiguramo da ljudi do kojih ne može da stigne vakcina vladinim kampanjama ne budu izostavljeni iz naših napora. I njih treba zaštititi“, rekao je američki sekretar Blinken i dodao da želi da ljudi u ovim teškim okolnosima dobiju zaštitu od korona virusa, što je pre moguće.\nMeđunarodni komitet Crvenog krsta (MKCK) pozdravio je tu najavu, nazvavši je „pozitivnim korakom“ za dobijanje više vakcina u zonama sukoba i drugim okruženjima.\n„U zemljama koje pate od višegodišnjeg sukoba, kao što su Demokratska Republika Kongo, Južni Sudan i Jemen, manje od dva odsto stanovništva je vakcinisano protiv korona virusa“, rekla je šefica tima za upravljanje kovid krizom MKCK-a Esperanza Martinez.\nOna je istakla da ta „šokantna nejednakost“ mora da bude ispravljena.\nZdravstveni stručnjaci poručuju da bogate zemlje nisu učinile dovoljno u tom pogledu i posebno su kritikovali Sjedinjene Države zbog imunizacije buster dozom vakcine, dok veliki deo svetske populacije još uvek nema pristup vakcinama.


Warner Brothers obeležili još samo godinu dana do „The Hobbit“-a zvaničnim predstavljanjem kratkog sadržaja filma Prolog\nTačno je godinu dana do dana kada će „The Hobbit“ stići u Britanske bioskope, a da bi obeležili taj događaj, Warner Brothers su zvanično predstavili kratak sadržaj filma.\nPotvrđeno je da će dva filma biti pod nazivom „The Hobbit“. Prvi će biti: „An Unexpected Journey“ koji će se naći u bioskopima 14. decembra 2012. godine. Drugi film iz ovog serijala će imati naziv: „There And Back Again“ i biće u bioskopima od 13. decembra 2013. godine.\n“Oba filma su smeštena u Middle-earth 60 godina pre Tolkien-ovog The Lord Of The Rings,” kaže se na samom početku zvaničnog prestavljnja za štampu.\n“Avanture u ovom filmu prate lik Bilbo Baggins, koji kreće u svoju epsku potragu kako bi povratio izgubljeno Kraljevstvo Erebor-a.”


Prvi francusko-srpski forum inovacija otvoren u Beogradu | EurActiv Serbia\nPrvi francusko-srpski forum inovacija otvoren je 13. aprila u Beogradu, uz poruku da ulaganje u nauku i inovacije nije trošak i da srpsko-francuska saradnje u oblasti inovacija ima veliki potencijal.\n"Prethodnih godina naša zemlja je postala mesto gde se razvijaju inovativni projekti i rešenja, otvoreni su centri za istraživanja, poslovni i tehnološki inkubatori i naučno-tehnološki parkovi. To su mesta gde mladi ljudi mogu da predstave i realizuju svoje inovativne ideje", rekao je Ružić.\nAmbasador Francuske u Srbiji Pjer Košar rekao je da je cilj foruma jačanje saradnje srpskih i francuskih istraživača i kompanija, kao i da se istaknu prilike koje nudi tehnologija kao što je veštačka inteligencija.\n"Da bismo razvili inovativna rešenja potrebne su nam tri stvari - način razmišljanja, talentovani učenici i istraživači i kompanije i institucije, nacionalne i evropske, s vizijom i sposobnošću da finansijski podrže i investiraju u programe", rekao je Košar.\nAmbasador Evropske unije u Srbiji Emanuel Žofre istakao je da je EU za razvoj inovacionog fonda u Srbiji do sada izdvojila 47 miliona evra, a za srpski fond za nauku izdvojeno je 31,5 miliona.\n"Evropska unija ne podržava istraživanja i inovacije samo zbog konkurentnosti naših ekonomija, što je bitan aspekt, već i zbog obezbeđivanja boljeg standarda za građane, boljeg kvaliteta života za sve", rekao je Žofre.\nUlaganje u fondove za nauku, istraživanja i inovacije, dodao je, nisu trošak već ulaganje u budućnost državne ekonomije i blagostanja građana.


TILT 250 EC 1/1 - Sto-Vet\nNema ocena pesticida TILT 250 EC 1/1\nFungicid za suzbijanje uzročnika pepelnice, pegavosti lista i klasa, rđe na pšenici i ječmu, pegavosti lista na ječmu i pepelnice na vinovoj lozi.\nAKTIVNA MATERIJA: propikonazol (250 g/l)\nTilt 250 EC je sistemični folijarni fungicid sa preventivnim i kurativnim delovanjem koji se koristi za suzbijanje uzročnika bolesti u usevu, odnosno zasadu:\nNačin delovanja:Propikonazol je sistemični fungicid iz grupe triazola sa protektivnim i kurativnim delovanjem koji ispoljava odlično delovanje na veliki broj patogena žitarica, voćaka i vinove loze.\nPreporuka za primenu: Tilt 250 EC se na istoj površini može primeniti najviše dva puta u toku godine, uz razmak između dva tretiranja od 14-21 dan.\nTretiranje iz vazduhoplova je dozvoljeno samo u usevu pšenice i ječma pod uslovom da su površine koje se tretiraju udaljene najmanje 500 m od naselja i poljoprivrednih objekata (farmi) i 200 m od voda i da u vreme tretiranja brzina vetra ne pređe 2 m/s.\nKarenca (vreme između poslednje primene preparata i berbe, odnosno žetve): 35 dana za pšenicu, ječam i vinovu lozu.\nPogledajte ostale proizvode koji sadrže aktivne materije kao TILT 250 EC 1/1


Imenovan novi Upravni odbor | Palelive.com\nPočetna Novosti Aktuelnosti Imenovan novi Upravni odbor\nNovi saziv Upravnog odbora /UO/ Zavoda za zapošljavanje Republike Srpske konstituisan je na današnjoj redovnoj sjednici na Palama.\nNa period od četiri godine imenovani su Maja Vasković, Boško Tomić, Radomir Dragičević, te Dragutin Škrebić u ime Unije udruženja poslodavca i Danko Ružičić u ime Saveza sindikata Republike Srpske, saopšteno je iz Zavoda za zapošljavanje Republike Srpske.\nNovi članovi Upravnog odbora na današnjoj sjednici imenovali su Boška Tomića za predsjednika UO, a Danka Ružičića za zamjenika predsjednika.\nU skladu sa Zakonom o posredovanju u zapošljavanju i pravima za vrijeme nezaposlenosti i Statutom Zavoda, Upravni odbor Zavoda ima pet članova ukuljučujući i predsjednika, gdje tri člana imenuje Vlada Republike Srpske na osnovu postupka javne konkurencije, a po jednog člana imenuju većinski reprezentativni sindikat Republike Srpske i većinska reprezentativna organizacija poslodavaca Srpske.\nPrethodni članakSutra počinje program pripreme djece za polazak u školu\nNaredni članakZbog vožnje u pijanom stanju slobode lišeno 18 lica


STEFANOVIĆ SMENIO NAČELNIIKE POLICIJSKIH STANICA SENTA I KANJIŽA – Balkanekspresrb.rs\n„Nakon tragedije koja se juče dogodila u opštini Kanjiža, u kojoj je sedam osoba izgubilo život, naredio sam pokretanje istrage i uputio Sektor unutrašnje kontrole i pripadnike Uprave policije, koji treba da utvrde sve činjenice i okolnosti zbog kojih je došlo do tragedije i eventualnu odgovornost policijskih službenika koji su postupali u ovim opštinama“, rekao je Stefanović.\nZbog utvrđenih nepravilnosti u radu, kako je objasnio ministar, smenjeni su načelnici policijski stanica Senta i Kanjiža i protiv njih je pokrenut disciplinski postupak.\nPrema njegovim rečima, po okončanju disciplinskog postupka, u konsultaciji sa tužilaštvom, ukoliko se utvrdi da postoje elementi krivične odgovornosti, protiv njih će biti podnete i krivične prijave.\nStefanović je istakao da, narednih dana, očekuje i detaljan izveštaj Sektora unutrašnje kontrole u vezi sa postupanjem policijskih službenika, a u vezi sa prijavama protiv Radeta Šefera iz 2011. godine.\n„Sektor unutrašnje kontrole obaviće detaljnu analizu svih postupaka od 2011. godine do danas, kada su postupali ili nisu policijski službenici vezano za ovaj slučaj i utvrdićemo da li postoji i kakva odgovornost policijskih službenika i da li je činjenjem ili nečinjenjem neko od njih doprineo da se ova tragedija dogodi“, rekao je Stefanović.\nMinistar očekuje, u narednim danima, detaljnu analizu, zbog čega je nakon podnošenja prijava protiv Radeta Šefera novembra 2011.godina, sudski postupak trajao dve godine, a da se nije ni pokrenuo, zbog čega je nastupila zastarelost.\nStefanović je ukazao da se očekuje i odgovor na pitanje zbog čega je oružje Šeferu, koje mu je oduzeto 2012. godine, vraćeno, kao i kako je došlo do toga da se ono iskoristi za izvršenje ovog teškog krivičnog dela.\n„Ni jedna situacija, nijedna činjenica, niti okolnost neće biti prenebregnuta. Utvrdićemo sve do kraja i građani Srbije imaće potpunu istinu o ovom slučaju“, naglasio je Stefanović.\nOn je istakao da ovaj slučaj ukazuje da se moramo mnogo više pozabaviti nasiljem u porodici i da celo društvo, a ne samo policija, mora mnogo ozbiljnije da shvati ovaj problem i da se upusti u njegovo rešavanje.<


Stomatološke Ordinacije Kalemegdan - Najbolji Stručnjaci u Samom Centru Grada\nStomatološke Ordinacije Kalemegdan\nStomatološke ordinacije Kalemegdan se nalaze u samom centru grada nedalko od Beogradske tvrđave. Lokacija ordinacija je više nego dobra, jer ih svi mogu uočiti dok šetaju centrom Beograda. Stomatološki pregled ne mora svaki put izazivati nervozu ili strah, jer u stomatološkim ordinacijama u blizini Kalemegdana rade stomatolozi sa dugogodišnjim iskustvom. Ukoliko Vam je potrebno lečenje korenova zuba, estetska intervencija na zubima, vađenje zuba i hirurške intervencije, posetite neku od ordinacija na ovoj lokaciji. Turisti često posećuju stomatologe u okolini Kalemegdana i uvek im se možete obratiti na engleskom jeziku.


Talibani broje mrtve a SAD se spremaju za nove napade dok se evakuacija nastavlja - Naši u svetu\nTalibani broje mrtve a SAD se spremaju za nove napade dok se evakuacija nastavlja\nObjavljeno 27/08/21 u 08:30\nFoto: Tanjug/AP Photo/Jose Luis Magana\nAmerički komandanti su u pripravnosti zbog mogućih novih napada Islamske države, uključujući potencijalnih raketa ili bomba vozila na čijem udaru bi bio aerodrom u Kabulu, izjavio je načelnik Centralne komande američke vojske Frenk Mekenzi.\n‘Nećemo oprostiti, nećemo zaboraviti. Uhvatićemo vas i naterati da platite”\n“Činimo sve što možemo da budemo spremni”, izjavio je general Mekenzi, u trenutku kada američke snage žure da završe sa povlačenjem iz Avganistana, prenosi BBC.\nPredsedavajuća Predstavničkog doma Nensi Pelosi je naložila da se sve zastave na Kapitolu spuste na pola koplja u znak žalosti zbog pogibije američkih vojnika i drugih ljudi u jučerašnjim terorističkim napadima na aerodromu u Kabulu.\nSAD se utrkuju da završe evakuaciju do isteka roka 31. avgusta dogovorenog sa talibanima.\nAmerički predsednik DŽo Bajden je sinoć izjavio da će se napori za evakuaciju nastaviti uprkos napadima i obećao je osvetu za napad.\nTalibani:Izgubili smo vise ljudi nego SAD u eksplozijama\nNajmanje 28 pripadnika talibana poginulo je u bombaškim napadima na aerodromu u Kabulu, izjavio je jedan talibanski zvaničnik.\nFoto: Tanjug/ Aśvaka News Agency via AP\n“Izgubili smo više ljudi nego Amerikanci”, rekao je zvaničnik talibana za Rojters, dodajući da talibani “nisu odgovorni za haotičan plan evakuacije koji su osmislile strane države”.\nUprkos tome, kako kaže, nema potrebe da Sjedinjene Države produže rok koji ističe 31. avgusta kako bi dovršile evakuaciju i povlačenje.\nNajmanje 13 američkih vojnika i 90 civila poginulo je sinoć u dve eksploze izvan aerodroma u Kabulu. Ogranak ekstremističke grupe Islamska država preuzeo je odgovornost za napade.\nZapadne zemlje strahuju da će talibani, koji su svojevremeno pružili sklonište lideru Al Kaide Osami bin Ladenu, dozvoliti da se Avganistan ponovo pretvori u utočište militanata. Talibani, pak, kažu da neće dozvoliti da zemlju koriste teroristi.\nTeroristička organizacija ID-K, koja je odgovorna za poslednje napade, u početku je bila prisutna na području na granici sa Pakistanom, ali je uspostavila drugi front na severu zemlje.\nNovak o porodici, zdravlju i sreći a Njujorktajms o NADGROBNOM SPOMENIKU! Novinar pitanjem iznenadio Đokovića\nUpozorenje na VELIKE GUŽVE na ulasku u Austriju i kroz zemlju: Naoružajte se strpljenjem


Škotska je 2014. glasala protiv nezavisnosti, ali je referendum koji je usledio nakon toga o ostavljanju EU ponovo podstakao debatu o njenoj dugoročnoj budućnosti, kao jednog od četiri sastavna dela Velike Britanije, pored Engleske, Velsa i Severne Irske.\nVećina Škota je 2016. podržala ostanak u EU, dok su Britanci kao celina izglasali izlazak, što znači da je Britanija sada dužna da napusti Uniju 29. marta 2019.\nPoslednja anketa je pokazala da ako Britanija napusti EU kao što je planirano, 47 odsto Škota će glasati za nezavisnost na drugom referendum o budućnosti Škotske. Onih koji će glasati protiv nezavisnosti u tom slučaju ima 43 odsto, dok je 10% onih koji ne znaju kako će glasati.\nUkoliko Britanija ostane u Uniji a škotski referendum se održi, rezultat je obrnut, sa 43 odsto onih koji podržavaju nezavisnost, a 47% protiv.\nPribićević na Džons Hopkins univerzitetu: Izlazak Britanije iz EU umanjiće interes unije za ovaj region\nAnketu je sproveo “Deltapol”, član Britanskog glasačkog veća, a ispitana su 1.022 škotska glasača. Britanska vlada smatra da je referendum o škotskoj nezavisnosti iz 2014. rešio stvar, preneo je Rojters.\nSturdžon: Nezavisnost Škotske neće biti sklonjena s stola


Brnabić o načinu ulaska u Srbiju: "Neće moći tek tako da se pređe granica"\nBrnabić o načinu ulaska u Srbiju: “Neće moći tek tako da se pređe granica”\nPremijerka Srbije Ana Brnabić najavila je u Skupštini Srbije da će u petak ili u ponedeljak „izaći sa jasnom preporukom” o ulasku u Srbiju bez određivanja obaveznog karantina.\n„Jedino o čemu sada razmišljamo je da li će to biti dokaz da osoba koja ulazi u Srbiju nije zaražena, da li će to biti PCR test u starosti od 24 sata, dakle negativan PCR test, ili ćemo raditi PCR ili brze testove na granicama u Srbiji”, rekla je Brnabić.\nKada su u pitanju migranti ona je kazala da će u Vladi danas danas biti održani sastanci, kao i da će javnost sutra biti obaveštena o tome kakve će dodatne vanredne mere biti uvedene da bi se sačuvalo javno zdravlje. Ona je rekla da će se prema migrantima postupati humano, ljudski, ali uz sve mere opreza i prevencije.\nSlika iz centra BG: Red za Zaru na ulici, kupci se uželeli šopinga (VIDEO)\nPingback: Brnabić o načinu ulaska u Srbiju: “Neće moći tek tako da se pređe granica” - biznis24.rs\nMere ulaska u zemlju moraju biti reciprocne merama drugih drzava prema nasim gradjanima, da ne dodjemo u situaciju da drugi mogu kod nas a mi ne mozemo kod njih. Meni licno je potrebno zbog posla da putujem po zemljama balkana, ali nikako da dodjemo u situaciju da drugi mogu kod nas pre nego mi kod njih...


Dobra knjiga - Play and learn - Rečnici, leksikoni, enciklopedije -\nAutor: Luiciana Popović Miloš\n"Ako sam video dalje od drugih, to je zato što sam stajao na ramenima divova", rekao je ser Isak Njutn (1642–1727), koji je otkrio gravitaciju, lepak koji drži svemir na okupu. Od pravljenja vatre do najnovijih saznanja u oblasti genetičkog ...\nPrva knjiga iz edicije Velika enciklopedija, koja sadrži 12 tomova koji pružaju uvid u sve naučne oblasti najbitnije za naše postojanje i život na Zemlji. Naučni serijal s naslovima: Svemir, Evolucija i genetika, Biljni svet, Beskičmenjaci, ...\nOvakva vrsta rečnika ima dugu i veoma uspešnu tradiciju u zemljama engleskog govornog područja. Razlog za to je usko specijalizovani pravnički jezik koji je teško razumljiv čak i onima kojima je engleski jezik maternji i koji podrazumeva ...\n"Ovaj rečnik sam napisao prema iskustvu koje sam stekao kao rukovodilac uvoza i izvoza u građevinskom preduzeću "Partizanski put", iz Beograda, kao i dugogodišnjem radu u inostranstvu u raznim zemljama Afrike." ...\nRečnik srpsko-grčki grčko-srpski\nSa izgovorom i priručnikom za turiste Praktičan za upotrebu, jasan i pregledan uz izabranu savremenu leksiku, ovaj rečnik mogu koristiti svi koji žele da upoznaju grčki rečnik.\nPC CD švedsko-srpski, srpsko-švedski rečnik\nŠvedsko-srpski dvosmerni rečnik je program sa preko 50.000 reči, fraza i izraza iz različitih oblasti.